Tetap Bahagia! 5 Pelakon Wanita Bollywood Ini Rela Menjadi Isteri Kedua

Lazimnya apabila sebuah pernikahan berakhir dengan perceraian, ramai yang mengambil keputusan untuk tidak mahu bernikah lagi. Apalagi jika mencintai seseorang akan terasa lebih sukar jika sebelumnya cinta itu berakhir pahit.

Namun, 5 pelakon wanita Bollywood ini, rela menjadi isteri kedua untuk mengubati luka hati suaminya di mana pernikahan pertama gagal.

Berikut ini adalah senarai pelakon wanita Bollywood yang menjadi isteri kedua, setelah suaminya menduda dan dikecewakan oleh pernikahan pertama yang berakhir dengan kegagalan.

Siapa saja artis Bollywod yang rela jadi isteri kedua?

Kareena Kapoor menjadi isteri kedua Saif Ali Khan setelah pernikahan pertama Saif dengan Amrita berakhir dengan perceraian.

Sebelum bernikah dengan Kareena, Saif telah bernikah sengan Amrita Singh pada tahun 1991. Pada ketika itu, Saif Ali Khan belum lagi masuk dalam dunia Bollywood, dan pernikahan mereka sempat dihalang kerana Amrita jauh lebih tua dari Saif.

Malangnya, pernikahan mereka harus berakhir dengan perceraian di tahun 2004. Agak bertahun-tahun Saif untuk membuka semula hatinya untuk bercinta. Hingga kemudian, tahun 2007 dia mula jatuh cinta kepadaKareena Kapoor.

Kareena juga rapat dengan Sara dan Ibrahim, dua orang anak Saif dari pernikahannya dengan Amrita. Setelah menjalinkan hubungan cinta yang lama, akhirnya Kareena mampu meyakinkan Saif untuk kembali percaya dengan cinta dan pernikahan.

Hingga mereka pun berkahwin pada tahun 2012. Mereka kini telah dikurniakan anak lelaki bernama Taimur Ali Pataudi Khan.

Seperti mana yang kita ketahui, pelakon handalan Bollywood, Sridevi Kapoor meninggal dunia pada Februari, 2018 akibat serangan jantung.

Ketika dia masih hidup, Sridevi menjadi isteri kedua seorang penerbit filem Bollywood Boney Kapoo, yang sebelumnya pernah menikah selama 8 tahun namun bercerai. Pasangan ini dikurniakan dua orang anak perempuan bernama Jhanvi dan Khushi.

Raj Kundra adalah seorang usahawan yang terdahulu berkahwin dengan seorang wanita bernama Kavita. Pernikahan mereka berakhir pada tahun 2006.

3 tahun kemudian, Raj melamar Shilpa Shetty, pelakon terkenal menerusi wataknya dalam filem Dhadkan ini, berjaya menjadikan pernikahan kedua Raj hal yang paling membahagiakan. Pasangan ini dikurniakan seorang anak lelaki bernama Viaan.

Aditya Chopra merupakan penerbit filem yang sering bekerjasama dengan Rani Mukerji. Terdahulu, Aditya berkahwin dengan isteri pertamanya Payal Chopra seorang pereka dalaman pada tahun 2001. Malangnya perkahwinan tersebut harus berakhir dengan perceraian di tahun 2009.

Setelah bercerai dengan Payal, Aditya mulai mendekati Rani Mukerji. Pasanagn ini bernikah di Itali pada tahun 2014, dan telah dikurniakan anak perempuan bernama Adira.

Sebelum bertemu dengan Kiran Rao, Aamir Khan berkahwin dengan kekasihnya sejak masa kecil Reena selama 15 tahun. Yakni dari tahun 1987 hingga tahun 2002. Mereka memiliki dua anak Junaid dan Ira.

3 tahun kemudian, Aamir Khan bernikah untuk kedua kalinya dengan Kiran Rao. Mereka telah dikurniakan seorang anak bernama Azad yang dilahirkan melalui ibu pengganti.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Takziah! Bapa Ezad Lazim Meninggal Dunia

Disebalik kegembiraan selebriti ini, Ezad Lazim aktif kembali di persada seni , petang semalam Ezad telah berkongsi satu khabar yang menyedihkan dimana bapa tercinta telah pergi buat selama-lamanya.

Perkongsian itu dibuat Ezad atau nama sebenarnya Mohd Rohaizad bin Mohamad Lazim menerusi laman Instagram nya semalam. Menurut Ezad, bapanya telah kembali ke rahmatullah pada jam 7.25 petang semalam dan turut memohon agar semua peminatnya dapat sedekahkan Al-Fatihah buat bapanya.

Dalam ruangan komen penyanyi itu, rata-rata peminat dan kenalan menghujani dengan ucapan takziah selain turut mendoakan agar roh bapa Ezad ditempatkan dikalangan orang yang beriman. Kami di murai.my turut berdukacita dengan perkhabaran ini dan salam takziah diucapkan buat Ezad dan keluarga. Al-Fatihah.


Kenali Tyler Cameron Kekasih Baharu Gigi Hadid Yang Juga Model Kacak!

Awal tahun lalu, model antarabangsa terkenal Gigi Hadid dikhabarkan telah berpisah dengan penyanyi Zayn Malik. Biarpun sudah putus cinta namun Gigi dikatakan masih menyayangi Zayn meskipun enggan bersama kembali.

Terbaharu, Gigi dikatakan telah menemui pengganti apabila media antarabangsa melaporkan model ini sedang intim bercinta dengan seorang bintang realiti televisyen The Bachelorette yang juga seorang model, Tyler Cameron. Spekulasi mula tersebar meluas apabila kedua-dua mereka dilihat sering keluar bersama.

Dalam perkembangan lain, buat yang tidak mengenali Tyler, jejak berusia 26 tahun ini berasal dari Jupiter, Florida. Menerusi pendedahan yang dibuat, Tyler merupakan seorang yang pandai menari, suka pada aktiviti menyelam dan gemar menghabiskan masa bersama keluarganya ketika mempunyai kelapangan.

Memandangkan rancangan realiti itu mencari seorang jejaka yang mempunyai pakej yang lengkap tidak hairanlah ramai yang meminat Tyler kerana dia sememangnya berbakat besar. Bukan sahaja bergerak sebagai model kepada tiga agensi, malah Tyler mempunyai kebolehan bermain alat muzik dan dikenali sebagai seorang yang kelakar!


Blackpink Diiktiraf Kumpulan Penyanyi Wanita Dengan Tontonan Tertinggi

Cukup dengan dua hits, Ddu-Ddu-Dddu dan Kill This Love kumpulan penyanyi wanita Korea iaitu Blackpink terus popular dengan pelbagai kejayaan menerusi dua buah single itu.

Bukan itu sahaja, populariti setiap ahli kumpulan Blackpink yang dianggotai oleh Jenni, Lisa,Rose dan Jisoo turut meningkat secara mendadak. Sebagai info, Lisa kini merupakan selebriti Korea yang mempunyai pengikut paling ramai di Instagram yang berjumlah lebih dari 23 juta pengikut.

Terbaharu, mengikuti perkembangan kumpulan penyanyi wanita popular ini, rekod baharu telah dicipta yang mana Blackpink kini diiktiraf sebagai kumpulan penyanyi wanita yang mendapat jumlah tontonan tertinggi di atas platform. Secara keseluruhannya, Blackpink telah mencatat sebanyak 7 Bilion jumlah tontonan.

Dalam perkembangan lain, penangan populariti kumpulan ini Samsung telah menghasilkan satu set eksklusif barangan edisi terhad model terbaharu keluaran syarikat ini, Galaxy A80 BLACKPINK Special Edition. Dalam set ini, peminat bukan sahaja akan mendapat telefon bimbit A80 terbaharu yang berwarna hitam dan merah jambu, sebaliknya Galaxy Watch Active dan Galaxy Bud juga direka mengikut tema kumpulan itu.


Lihat Hotel Mewah Jemaah Haji Di Tanah Suci Dengan Pakej RM180,000 Seorang

Penginapan atau hotel merupakan salah satu hal paling penting dalam ibadah haji. Ini kerana hotel menjadi tempat untuk mengawal aktiviti ibadah sekaligus sebagai tempat istirehat setelah melaksanakan ibadah.

Ada berbagai kelas hotel yang terdapat di sekitar Mekah. Biasanya makin dekat ke kawasan Kaabah banyak hotel dengan kelas 5 bintang. Agak sedikit jauh dari kaabah biasanya terdapat hotel bintang 4 dan bintang 3.

Nampaknya sejak kebelakangan ini, ramai jemaah menggunakan khidmat agensi pelancongan untuk menunaikan ibadat haji dengan bayaran paling minimum RM36,500 dan paling mahal RM180,000 seorang. Pakej-pakej ini ada ditawarkan oleh sebuah syarikat agensi pelancongan yang bereputasi tinggi dan dipercayai hingga ke peringkat antarabangsa iaitu MKM Ticketing Travel & Tours Sdn Bhd.

Menurut pemerhatian kami, untuk Pakej yang paling mahal diberi nama sebagai Pakej Firdaus, di mana jemaah hanya perlu membayar kos sebanyak RM180,000 seorang yang merangkumi kelebihan tambahan seperti, penerbangan Business Class, Airport Khas (Ketika ketibaan di Saudi), Premium lounge dan kenderaan persendirian.

Bagaimana dengan penginapan yang didiami oleh jemaah haji dengan pakej ini ya?

Ketika di Makkah, para jemaah akan dibawa ke Hotel bertaraf 5 bintang yang diberi nama Dar Al Tawhid Intercontinental Makkah.

Terletak di hadapan Masjidil Haram, Dar Al Tawhid Intercontinental Makkah hanya berjarak 10 meter dari Dataran Masjidil Al Haram dan Pintu Kaabah. Hotel ini  menawarkan tempat penginapan yang luas dan mewah yang menghadap ke masjid agung ini.

Hotel ini mempunyai bilik-bilik yang luas dan berperabot elegan, dengan kebanyakannya menyediakan panorama Masjidil Haram. Setiap bilik menampilkan hiasan yang halus serta mempunyai pelbagai kemudahan moden termasuk TV skrin rata dengan saluran satelit dan akses Wifi.

Dar Al Tawhid Makkah Intercontinental mempunyai 3 restoran untuk pilihan tetamu, yang menyajikan pelbagai masakan antarabangsa, serta banyak sajian istimewa Timur Tengah dengan pemandangan Masjidil Haram yang mempesonakan dan pastinya menjadikan antara hotel terbaik di mekah. Harga semalam hotel ini boleh mencecah RM4,000 semalam.

Semasa jemaah haji berada di Madinah, mereka akan dibawa ke Hotel ini iaitu salah satu hotel 5 bintang paling digemari di pilih oleh ramai jemaah saat mengunjungi Madinah.  Jarak hotel ini ke Masjid Nabawi sekitar 450 Meter. Jalan kaki lebih kurang 10 minit.

Hotel ini terletak sangat strategik iaitu dekat dengan plaza Masjid Nabawi, menawarkan bilik-bilik dengan suasan mewah.

Semua bilik di Dar Al Iman InterContinental dilengkapi minibar, dan bilik mandi peribadi. Beberapa bilik menyediakan pemandangan Masjid Nabawi yang suci dengan harga semalam mencecah RM4,286.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


10 Starbucks ‘Secret Menu’ Yang Anda Boleh Pesan Sendiri!

Any coffee lover here? Sebagai peminat kopi tegar kami akui Starbucks adalah pilihan utama kami setiap kali tekak terasa ingin menikmati pelbagai minuman yang menyegarkan.

Seperti yang sedia maklum, Starbucks menyediakan aneka pilihan kopi, teh mahupun minuman edisi terhad. Selain daripada memesan menu kebiasaan seperti Latte, Mocha, Green Tea mahupun Java Chips ingin kami kongsikan 9 menu rahsia di Starbucks yang anda boleh pesan sendiri. Perlu diingatkan menu ini tiada di dalam pesanan, namun anda boleh memesannya sendiri kepada Barista. Kami sudah mencuba beberapa menu rahsia ini dan sememangnya sedap. Buat Starbucks lover, jangan lupa pesan menu ini ya! You’re welcome!


Netizen Spekulasi Penyanyi Wanita Terkenal Sudah Bercerai

Baru-baru ini, menerusi laporan Miss K di Astro Gempak dikhabarkan terdapat seorang selebriti wanita dilaporkan telah bercerai dengan suaminya. Lebih menyedihkan, selebriti itu kini sedang sarat hamil anak ketiga mereka.

Dikatakan, selebriti wanita itu kini pasrah dan redha mengenangkan nasib dirinya yang bakal bergelar janda sebaik sahaja anaknya itu dilahirkan tidak lama lagi. Segalanya bermula, apabila terdapat seorang netizen yang berada di dalam kamar yang sama di sebuah mahkamah syariah di negeri Selangor menceritakan perihal tersebut.

“Terkejut kawan Miss K apabila artis wanita tersebut beritahu kepada hakim yang dia sudah tawar hati dan tidak mahu lagi dengan suaminya”

Dalam perkembangan lain, menerusi sebuah forum netizen mula membuat spekulasi bahawa selebriti yang dimaksudkan adalah seorang penyanyi wanita popular. Dedah netizen lagi, menguatkan spekulasi tersebut penyanyi itu juga kini sedang hamil anaknya yang ketiga dan ruangan komen Instagram penyanyi itu juga mula dibayangi peminat dengan persoalan berkaitan kontroversi ini.

Apa pun jika benar, kami mendoakan yang terbaik buat selebriti wanita ini dan kuat menghadapi segala dugaan.


Risau Ditahan ‘Profiler’ Australia? Gadis Ini Kongsi Tips Untuk ‘Traveller’

Sejak dua hari yang lalu, tular di media sosial mengenai sebuah perkongsian netizen yang mana sekumpulan sahabat yang juga warga tempatan telah terkandas untuk berlepas ke Perth, Australia. Dalam perkongsian itu, netizen tersebut telah ditahan oleh seorang pegawai yang dikenali sebagai Profiler, bertanyakan pelbagai soalan termasuklah mengenai jumlah wang yang dibawa dan jadual perjalanan sehingga membuatkan perancangan awal mereka  untuk ke Australia tergendala dan terpaksa mengubah haluan percutian ke Krabi.

Ramai yang akui antara punca utama permasalahan tersebut terjadi adalah kerana terdapat segelintir rakyat Malaysia telah menginap di Australia lebih lama dan mengambil kesempatan untuk bekerja sebagai pengutip buah secara haram di sana. Disebabkan itu, persepsi kepada rakyat Malaysia telah berubah dan undang-undang juga telah diperketatkan sehingga menyukarkan rakyat Malaysia yang lain untuk melancong ke Australia.

Dek kerana perkongsian itu, pengguna laman Twitter dikenali sebagai Neyra Shazeyra dan Nadia Azlan yang pernah berkunjung ke negara Kangaroo itu berkesempatan untuk berkongsi pengalaman dan tips mereka sebelum ini. Passport dan VISA lengkap tidak semestinya anda ‘selamat’. Berikut kami tampilkan rumusan tips yang diberikan oleh mereka menerusi media sosial itu.

Profilers lazimnya akan memfokuskan kepada mereka yang menggembara secara solo atau mereka yang kelihatan masih muda. Buat mereka yang sudah berkeluarga sudah pasti ianya satu ‘kredit’ untuk mereka lepas begitu sahaja.

Jadi dinasihatkan kepada mereka yang tergolong dalam kelompok yang difokuskan, bawa wang saku lebih dari perancangan asal bagi mengelakkan timbul rasa curiga. Tips kami- tidak salah untuk anda tukarkan duit lebih banyak kepada mata wang Australia, jadikannnya sebagai ‘tabung kecemasan’ . Justeru apabila pulang ke tanah air, anda boleh tukarkan semula wang tersebut. Sediakan payung sebelum hujan!

Negara lain anda mungkin boleh ‘gamble’ tetapi tidak lagi di Australia. Ini kerana segala-galanya memerlukan jadual.Nasihat untuk anda, sila rancang dan tuliskan perancangan anda sepanjang berada di negara ini. Sekiranya anda menginap di mana-mana tempat, sertakan sekali bukti penginapan dan pembelian tiket sebagai simpanan. Tidak rugi pun!

Mungkin nampak remeh, namun perkara ini mungkin akan menjadi isu kelak. Pastikan anda membuat satu senarai nama dan butiran lengkap ahli rombongan mahupun keluarga anda yang turut sama berkunjung ke sini. Jika ada saudara mara-atau kenalan di Australia sertakan butiran bersama atau jika tiada sertakan butiran VISA dan tempoh anda berkunjung.

Buat anda yang bekerja, pastikan salinan penyata gaji sekurang-kurangnya dua bulan dan slip kebenaran untuk bercuti dari majikan dibawa bersama.

Kami pasti bukan sahaja di Australia malahan jika anda berkunjung di negara lain sudah pasti akan membawa bersama sedikit bekalan makanan segera mahupun ubat-ubatan. Untuk tips ini, anda wajib lakukannya!

Tidak kira apa jenis makanan yang dibenarkan bawa bersama dan juga ubat-ubatan pastikan anda tulis dan sediakan salinan kelengkapan ini selengkapnya. Jika anda bernasib baik, pihak Imigresen tidak akan membuka beg anda sekiranya senarai ini sudah diberikan terlebih dahulu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Katy Perry & Taylor Swift Beri Petunjuk ‘Buah Tangan’ Terbaharu Ogos Ini!

Sebelum ini, kedua-dua penyanyi antarabangsa terkenal ini, Taylor Swift dan Katy Perry telah mengejutkan peminat yang mana mereka kini telah berbaik setelah sekian lama mempunyai hubungan dingin suatu ketika dahulu. Lebih manis, dalam single terbaharu Taylor berjudul You Need To Calm Down turut menampilkan Katy sebagai ‘cameo’

Terbaharu mengenai single dan album Taylor akan datang berjudul Lover, penyanyi ini memberi bayangan bahawa Katy sekali lagi akan muncul. Malah bukan Katy sahaja, rakan baik Taylor iaitu Selena Gomez juga dikatakan akan turut serta sekaligus mengandaikan single terbaharu itu merupakan trio penyanyi ini.

Spekulasi mula timbul apabila Taylor yang sememangnya terkenal dengan gimik klasik memberi beberapa petunjuk mengenai single terbaharu ini diikuti dengan Selena menerusi laman Instagram mereka.

Dalam perkembangan lain, Katy juga akan muncul dengan single terbaharu! Beberapa posting di Instagram penyanyi ini memberi bayangan bahawa posting tersebut merupakan lirik lagu single akan datang berjudul Small Talk.

A post shared by KATY PERRY (@katyperry)

Tidak terkecuali, spekulasi peminat juga mencuri perhatian apabila penyanyi dan komposer, Charlie Puth dikatakan akan turut terlibat dalam single ini. Tidak pasti sama ada ianya merupakan single duet ataupun Charlie sebagai penulis lirik, segalanya akan terjawab kelak!


Intip Rumah 5 Diva Indonesia Persis Sebuah Istana!

Tidak seperti selebriti Hollywood, jarang sekali selebriti tempatan menunjukkan pada umum mengenai kediaman mereka. Begitu juga bagi selebriti popular di Indonesia, ada diantara mereka yang berkongsi mengenai rumah mereka sebagai satu inspirasi buat peminat.

Di Indonesia, ramai selebriti memilih untuk tinggal di kediaman mewah yang dilengkapi pelbagai kemudahan elit lain dari yang lain. Menerusi perkongsian sebuah portal di Indonesia, intip gambar rumah lima selebriti ini yang dianggap peminat sebagai ‘the true diva’. Sememangnya mewah!

Dibangunkan di atas tanah seluas 1.270 meter dengan luas kediaman mencapai 900 meter persegi, rumah Krisdayanti ini berada di kawasan Jeruk Purut, Jakarta Selatan dan sememangnya terlihat mewah bak istana. Terdiri dari beberapa tingkat, rumah Krisdayanti ini mempunyai halaman belakang yang begitu luas dan dilengkapi dengan kolam renang. Malah hiasan dalam rumah juga kelihatan begitu mewah dengan pemilihan kemasan yang elegan habis!

Pengalamannya selama berpuluh tahun di dalam industri muzik tanah air membawa nama Rossa sebagai salah seorang Diva yang begitu disegani.Memiliki sebuah rumah mewah di kawasan Kemang, Jakarta Selatan dikatakan rumah penyanyi ini seperti sebuah resort mewah! Rumah dua tingkat bernilai lebih dari 1.5 juta ini dilengkapi dengan pelbagai kemudahan seperti kolam renang, bilik pakaian dan banyak lagi.Antara yang mencuri perhatian adalah kamar mandi Dato Sri Rossa yang begitu luas sama seperti hotel lima bintang.

Glamour dan mewah! Itu sahaja cukup untuk melambangkan penampilan Syahrini. Begitu juga dengan rumahnya yang terletak di salah satu daerah di Jakarta. Bergaya elegan, rumah mewah milik Syahrini dihias dengan interior serba putih. Sama seperti rumah mewah selebriti Indonesia yang lain, rumah Syahrini juga dilengkapi dengan pelbagai kemudahan termasuk sebuah mini padang golf

Enggan kalah dengan adiknya, Yuni Shara juga mempunyai sebuah rumah mewah. Dihias dengan gaya klasik, rumah Yuni Shara didominasi dengan interior warna putih dan hitam. Dilengkapi dengan halaman luas dengan pelbagai tanaman hijau, rumah Yuni Shara ini terlihat begitu unik dengan pelbagai konsep klasik.

Dikenali sebagai seorang aktres, penyanyi dan usahawan, memiliki sebuah kediaman mewah bukanlah satu perkara mustahil buat Bunga Citra Lestari. Bukan hanya di Jakarta, pelakon filem My Stupid Boss 2 ini juga mempunyai sebuah rumah di Kuala Lumpur, Malaysia. Rumah tersebut akan menjadi tempat tinggal BCL setiap kali ke Malaysua bersama suami, Ashraf Sinclair.Gemar dengan konsep minimalis moden kesan mewah dan elegan dapat terlihat dari pemilihan perabot yang memiliki unsur klasik.


Starbucks Tawar Diskaun 50% Untuk Pembelian Minuman Kedua!

Berita baik buat penggemar Starbucks! Untuk tiga minggu berturut-turut sehingga penghujung Ogos, Starbucks Malaysia sekali lagi membawakan promosi khas buat pelanggan mereka.

Pada setiap hari selasa, pelanggan akan menikmati potongan diskaun 50% untuk pesanan minuman yang kedua. Namun untuk mendapatkan diskaun ini, anda hanya perlu membeli minuman promosi ini :

Promosi ini akan bermula pada jam 5 petang hingga 8 malam berdasarkan tarikh berikut :

Dalam perkembangan lain, Starbucks turut membawa kembali aneka kek bulan mereka bersempena dengan Mid-Autumn Festival. Bukan itu sahaja, Starbucks juga memperkenalkan tiga lagi perisa terbaharu seperti Expresso Chestnut, Coffee Mixed Nut, Tiramisu, Green Tea Key Lime.

Buat anda yang berminat, The Starbucks Mooncake 2019 ini berharga RM88 dan dalam masa yang sama Starbucks akan menjual barangan edisi terhad mengikut koleksi Mid-Autumn Festival bermula pada 12 Ogos 2019.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pecah Rekod! 500 Unit Realme C2 Terjual Dalam Masa 30 Minit

Kurang dari sebulan lagi, Rakyat Malaysia bakal meraikan hari kemerdekaan yang ke -62 dan Realme Malaysia mengambil kesempatan ini bekerjasama dengan Shopee untuk menganjurkan promosi Realme Day pada 5 Ogos yang lalu.

Apa yang membanggakan, Realme Malaysia mengumumkan bahawa mereka berjaya mencatat rekod cemerlang di mana 500 unit Realme C2 berjaya dijual dengan harga RM 349 hanya dalam 30 minit. Menurut Shopee, kedai rasmi Realme di Shopee menerima lebih daripada 110,000 kali peminat melayari. Ramai tu!

Pada anda yang tidak tahu, Realme Day merupakan salah satu kempen yang dianjurkan di bawah Shopee Brands Festival, yang berlangsung dari sekarang hingga 18 Ogos. Pengguna yang berbelanja di Shopee Mall akan menerima tawaran dan promosi menarik, termasuk tawaran Shocking Sale serendah RM1 setiap hari, baucar Surprise Hour 50% serta hadiah sampingan apabila membeli produk terpilih.

Setiap pembelian di bawah Shopee Mall hadir dengan pulangan percuma selama 15 hari, jaminan ketulenan 100% dan penghantaran percuma. Jika anda berminat juga pada peranti Realme, boleh layari kedai rasmi Realme di Shopee.


Jom Terokai 4 Penginapan ‘Paling Rare’ di New Zealand

New Zealand yang sememangnya terkenal dengan keunikan hospitaliti mereka dan memiliki reputasi sebagai tuan rumah yang paling ramah dan mesra di dunia. Tidak kira dari mana asal usul anda, anda tentu akan disambut dengan cara yang luar biasa setibanya anda di New Zealand.

Antara salah satu tarikan di New Zealand adalah tempat penginapannya yang unik. Bagi para pelancong yang suka mendekati alam semula jadi, mereka boleh memilih untuk menginap di ladang zaitun di Sungai Waiohine atau kotej mewah di ladang Alpaka. Bagi mereka pula yang ingin mengenali budaya tempatan, mereka boleh memilih kediaman penulis terkemuka, Jane Tolerton.

Ini adalah antara rumah-rumah penginapan yang wajib disinggah bagi mereka yang ingin merasa pengalaman dan mengenali budaya warga New Zealand!

Wartawan dan penulis terkenal, Jane Tolerton merupakan tuan rumah ‘Bed & Breakfast’, Booklovers B&B di Wellington. Jane Tolerton telah menerima gelaran ‘B&B Lady’ dalam repertoirnya sejak tahun 1999, dan juga pernah menerbitkan beberapa buku seperti “Covent Girls” dan “Sixties Chicks”.

Terletak di bandar Wellington, kediaman beliau telah menjadi perhatian para pengunjung yang ingin berbual-bual dengan penulis terkemuka ini sambil menikmati sarapan pagi yang dimasak oleh beliau. Para pengunjung juga boleh mengunjungi Muzium Te Papa dan Teater Circa, atau merasai pengalaman berjalan di laluan Lord of the Rings di sebelahnya.
Ini pastinya pengalaman yang berbaloi.

Para pelawat yang menyukai alam semula jadi pasti akan menemui apa yang dinanti-nantikan di Penginapan Ladang Alapaka Silverstream di Utara Canterbury.

Penginapan Ladang Alpaka Silverstream merupakan tempat persinggahan yang ideal buat mereka yang mahukan sebuah penginapan unik. Antara tarikan di Ladang Alpaka Silverstream adalah binatang alpaka yang dipelihara oleh Kit dan Cheryl. Mereka memiliki 200 ekor alpaka yang berkeliaran di ladang tersebut. Ini merupakan peluang untuk mendekati binatang ini.

Selain itu, ladang ini juga terkenal dengan penginapan ladang mewah yang dilengkapi dengan kemudahan-kemudahan moden. Terletak 10 minit daripada Lapangan Terbang Antarabangsa Christchurch dan 30 minit daripada Daerah Pusat Perniagaan, Penginapan Ladang Alpaka Silverstream adalah pilihan tepat bagi mereka yang mahu menerokai bandar.

Terletak bersebelahan dengan Sungai Waiohine , rumah penginapan nan indah ini memberi
ketenangan dari keriuhan bandar Greytown dan Carterton yang berdekatan. Lokasinya yang strategik menjadi pilihan kepada mereka yang gemar membeli-belah dan menikmati makanan tempatan.

Bukan itu sahaja, tuan rumah juga menyajikan sarapan kontinental setiap pagi untuk para tetamu dan menyediakan basikal bagi mereka yang ingin menerokai keunikan tempat ini. Lamannya yang besar juga amat sesuai untuk aktiviti-aktiviti seperti kriket, bola sepak atau kroket.

Para tetamu juga diberi peluang untuk membuat pizza mereka tersendiri atau menikmati hidangan tiga jenis sajian yang ringkas.

Pondok Abel Tasman terletak berdekatan dengan Taman Negara Abel Tasman. Ia mempunyai pelbagai chalet persendirian yang luas serta dilengkapi dengan kemudahan-kemudahan sebuah rumah. Ini menjadikannya pilihan penginapan yang tepat untuk pelancong yang mengidamkan percutian bertemakan alam semula jadi.

Abel Tasman menawarkan pelbagai jenis aktiviti seperti kayak, lawatan eko, menunggang kuda serta menerokai air terjun. Aktiviti-aktiviti ini sesuai untuk semua lapisan masyarakat. Bandar yang berdekatan, Mapua dan Moutere juga memberi peluang kepada pengunjung untuk mendalami budaya masyarakat tempatan di pelbagai restoran dan kedai. Hospitaliti yang tiada tandingannya, tuan rumah, Jocelyn dan Scott Hendry sentiasa bersedia untuk menjawab sebarang pertanyaan atau menerima cadangan tambahan oleh pengunjung. Maka tidak hairanlahpondok itu telah menjadi pilihan nombor satu di New Zealand bagi kategori ‘Small Hotel’ oleh TripAdvisor.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Hal Yang Patut Anda Tahu Sebelum Berkunjung ke Sunway Lagoon Sharknado Alive!

Sunway Lagoon telah melancarkan satu lagi tarikan terbaru untuk taman tema mereka, Sharknado Alive! bertempat di Scream Park, baru-baru ini.

Pengalaman dihantui ikan jerung sebagai tema utama bagi menarik pengunjung untuk merasai pengalaman menerujakan ini sememangnya mencuri tumpuan, setelah pengunjung di”kejut”kan dengan watak-watak lain seperti Zombie, hantu pocong dan juga pontianak sebelum ini.

Bagi menghangatkan lagi suasana di kalangan pengunjung yang berminat untuk ke sana, kami telah menyediakan sebanyak 5 fakta menarik tentang Sharknado Alive! yang wajib anda tahu.

Buat pengetahuan semua, idea taman tema Sharknado Alive! ini merupakan cetusan ilham yang diadaptasi dari siri-siri filem Sharknado, arahan sutradara dari Amerika, Anthony C. Ferrente.

Penggunaan ikan jerung sebagai “watak” dalam taman tema ini sememangnya memberi nafas yang baru bagi meraih perhatian ramai. Dipetik dari kata-kata Ferrente sendiri, ada sesetengah yang menganggap ikan jerung adalah menakutkan, tidak kurang juga ada yang menganggap sebagai suatu hiburan mahupun jenaka. Apapun kemunculan watak jerung ini pasti dapat membikin kejutan yang tak disangka-sangka.

Antara tarikan Sharknado Alive! termasuklah penggunaan teknologi 3D yang jarang ditemui di taman-taman tema yang sedia ada. Antaranya ialah penggunaan kaca mata 3D dalam perjalanan melalui terowong yang dipenuhi imej jerung, dan juga penataan cahaya serta laser, seolah-olah pengunjung berjalan di dalam air. Menarik bukan?

Pengunjung juga dapat dijanjikan dengan pengalaman seolah berada di set penggambaran filem berkenaan, lengkap dengan adanya set teknologi skrin hijau yang digunakan untuk filem tersebut.

Selain di Scream Park, Sharknado Alive! juga menawarkan aktiviti lain seperti Sharknado Dunk Tank dan juga Sharknado Blast. Selain itu, pihak Sunway Lagoon juga menawarkan kelas berenang skuba bagi yang berminat, lengkap dengan kostum jerung yang lain dari yang lain. Pengunjung juga dapat dihiburkan dengan beberapa persembahan hebat bagi memeriahkan suasana.

A post shared by Sunway Lagoon Malaysia (@sunwaylagoonmalaysia)

Taman tema Sharknado Alive! ini boleh dikatakan berstatus antarabangsa, dari ilham yang dicetuskan oleh Ferrante hinggalah ke teknologi cangih yang digunapakai setaraf filem-filem Hollywood.

Namun begitu, pihak Sunway Lagoon telah menampilkan beberapa wajah selebriti tempatan bagi mempromosikan Sharknado Alive!, selebriti tersebut termasuk pelakon Nadia Brian, Keith Foo dan juga selebriti media sosial yang meningkat naik, Rose Nicotine.

Sempena cuti sekolah Ogos ini, Sunway Lagoon Sharknado Alive! menawarkan harga tiket dengan harga RM202 bagi pengunjung yang berusia 12 tahun ke atas manakala RM170 bagi pengunjung yang berumur bawah 12 tahun.

Jadi apa yang anda tunggu lagi? Kumpulkan ahli keluarga serta kawan-kawan dan tempah tiket anda sekarang! Segala maklumat tentang Sharknado Alive! dapat didapati dengan melayari laman web sunwaylagoon.com/sharknadoalive


7 Bintang Bollywood Ini Pernah Terlibat Dengan Dadah. Termasuk Isteri Shahrukh Khan

Di sebalik dunia glamour selebriti Bollywood, kebanyakkan dari mereka tidak terlepas dari penyalahgunaan bahan terlarang. Ada di antara mereka terpaksa mengambil dadah demi menjayakan watak ataupun sekadar untuk suka-suka sehinggakan ketagihan.

Berikut ialah senarai artis-artis Bollywood yang pernah dikatkan dengan kesalahan penggunaan dadah yang dipetik dari India Times.

Mungkin peminat aktor macho Sanjay Dutt ini tahu bahawa beliau pernah dibebaskan dari penjara kerana disabitkan kesalahan memiliki senjata yang digunakan dalam ledakan bom tahun 1993.

Namun tak ramai yang tahu jika pada tahun 1982, Sanjay Dutt ini pernah ditangkap kerana memiliki dadah. Dia pernah di hantar ke pusat rehabilitasi di Amerika Syarikat atas saran bapanya Sunil Dutt.

Ranbir Kapoor pernah mengalami pasang surut dalam kariernya. Berkat kerja kerasnya, kekasih Alia Bhatt ini sering mendapat perhatian dari para penerbit filem serta penonton.

Tapi tahukah anda jika Ranbir pernah terjebak dengan penggunaan dadah dan alkohol? Dia dulu pernah hisap ganja, dan dia juga menggunakannya sebagai alat untuk memperkuat wataknya di Rockstar.

Dalam sebuah temuduga dengan India Today, Ranbir mengaku dia juga menggunakan dadah ketika berada di sekolah perfileman.

Isteri dari salah satu bintang terbesar India, Shah Rukh Khan pernah dikaitkan dengan kisah penggunaan dadah di India. Gauri Khan sempat ditahan oleh anggita polis di Lapangan Terbang, Berlin kerana dia didapati menyimpan marijuana. Namun dia dibebaskan setelah mengakui bahwa itu adalah salah satu ubat yang memang harus dia minum, bukan untuk membuatnya dirinya ketagihan.

Penglibatan isteri Hrithik Roshan, Sussanne Khan dalam penyalahgunaan dadah mengejutkan orang ramai. Sussanne disebut-sebut sebagai penagih kokain.

Sussanne didakwa sering menggunakannya saat berpesta malam dengan teman-temannya. Masalah ketagihannya inilah yang khabarnya membuatkan rumah tanggadengan Hrithik Roshan berantakan.

Manisha Koirala, salah satu nama paling popular dari Bollywood di tahun 90-an, dalam dunia perfileman. Popularitinya membuat aktres tersebut menjadi alkoholik dan penagih dadah yang extrim.

Berpunca dari tabiat inilah yang membuatnya menghidapi kanser serviks. Kini Manisha telah berubah menjadi seorang yang benar-benar anti-dadah.

Arjun Rampal dikatakan terlibat dengan mengambil bahan terlarang seperti ganja. Persahabatannya dengan Sussanne Roshan terjalin erat kerana sama-sama mengalami ketangihan ini.

Preity Zinta pernah dikhabarkan ketagihan kokain. Dia dulunya sering menggunakan bahan terlarang ini dengan bekas kekasihnya, Ness Wadia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Neelofa Perdengarkan Maksud Bacaan Ayat Al-Quran Dalam Bahasa Melayu

Biarpun ketika ini, selebriti terkenal Neelofa sedang berada di Mekah bagi mengerjakan ibadat Haji bersama keluarga nya, namun pengacara ini terlebih dahulu sempat mengumumkan kerjasama nya bersama sebuah pembangun aplikasi digital Islamik global, Muslim Pro.

Menerusi kerjasama yang dikenali sebagai Makna By Lofa, ianya merupakan sebuah laman khas dalam aplikasi Muslim Pro yang menampilkan suara Neelofa atau nama sebenarnya Noor Neelofa binti Mohd Noor sebagai medium bacaan maksud bahasa Melayu bagi ayat-ayat al-Quran. Sebagai info ini juga merupakan kolaborasi pertama Neelofa bersama Muslim Pro.

“Sebelum ini, semasa membaca al-Quran, Lofa akan membuka buku yang berlainan untuk mencari maksud ayat. Namun, kebanyakan buku yang Lofa ada ditulis dalam bahasa Inggeris.

“Jadi, inisiatif untuk mewujudkan laman Makna By Lofa dalam aplikasi Muslim Pro adalah disebabkan kekurangan maksud ayat-ayat al-Quran yang ditulis dalam bahasa Melayu,” katanya.

Sebagai permulaan, Makna By Lofa akan menerbitkan audio berbentuk suara Neelofa yang membacakan maksud ayat-ayat al-Quran dalam Juzuk 30 atau Juzuk Ammar.

“Bacaan maksud surah-surah Juzuk Ammar merupakan fasa pertama Makna By Lofa.

“Insya-Allah, selepas ini, kita akan hadir dengan fasa kedua dan ketiga iaitu bacaan maksud surah-surah terpilih serta bacaan seluruh ayat al-Quran,” katanya lagi.

Tambah Neelofa, dia berasa sangat gembira dan bersyukur kerana perjalanan mewujudkan Makna By Lofa dipermudahkan. Malah ianya juga tidak mengambil masa yang lama, sekitar sebulan selepas idea dicetuskan. Neelofa berharap agar Makna By Lofa dapat memberi manfaat khususnya kepada mereka yang ingin belajar tentang maksud pada setiap ayat al-Quran.

“Semoga apa yang Lofa kerjakan bersama Muslim Pro ini dapat dimanfaatkan oleh semua, insya-Allah,” ujarnya.

Pengguna boleh mencari laman khas Makna By Lofa dengan mudah menerusi gambar Neelofa yang digunakan sebagai ikon. Laman khas tersebut tidak hanya untuk pengguna di Malaysia, tetapi boleh diakses oleh semua 74 juta pengguna aplikasi Muslim Pro dari seluruh dunia.

Dalam pada itu, Pengurus Muslim Pro Malaysia, Nik Emir Din berkata: “Neelofa merupakan individu pertama yang meminjamkan suara bagi bacaan maksud ayat-ayat al-Quran dalam bahasa Melayu. Justeru, pengenalan Makna By Lofa juga dapat membantu pengguna Muslim Pro sedia ada atau yang baharu untuk memahami al-Quran dengan lebih mendalam.

“Sebenarnya, kami telah lama merancang untuk berkolaborasi dengan Neelofa. Jadi, apabila peluang ini muncul, kami berasa sangat teruja. Selain itu, Neelofa juga memberi komitmen yang sangat baik walaupun sibuk dengan kerja,”

Aplikasi Muslim Pro dan Makna By Lofa boleh dimuat turun daripada iTunes dan Google Play Store.


Miley Cyrus Bercerai Dengan Liam Hemsworth Kerana Hubungan Sejenis?

Pada Ahad baru-baru ini, industri hiburan dunia dikejutkan dengan berita perpisahan pasangan selebriti terkenal, Liam Hemsworth dan Miley Cyrus. Lebih menyedihkan, Liam mengumumkan khabar berita itu beberapa jam sebelum ulang tahun kelahirannya ke-29.

Perkahwinan pasangan ini dikatakan hanya mampu bertahan selama 8 bulan selepas berkahwin secara rahsia pada 23 Disember 2018.

Ketika ramai yang tertanya apakah punca pasangan ini berpisah, muncul sebuah foto panas yang tular di media sosial memperlihatkan Miley sedang bercumbu dengan seorang wanita bernama Kaitlynn Carter.

Menguatkan lagi dakwaan berkenaan, penyanyi yang terkenal dengan lagu Wrecking Ball itu kini sedang seronok bercuti bersama wanita itu di Pulau Como, Itali.

Dalam perkembangan lain, Liam kini berada di rumah abangnya, Chris Hemsworth di Australia bagi membendung kesedihan susulan daripada penceraiannya. Malah impian aktor itu untuk membina keluarga dan mempunyai anak bersama Miley juga sudah musnah begitu sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Elyana Ambil Anak Angkat Lagi?

Sebelum ini, ramai yang sedia maklum bahawa penyanyi Elyana telah mengambil seorang anak angkat lelaki yang dikenali sebagai Tulus pada penghujung tahun lalu. Namun atas beberapa faktor, penyanyi ini dengan berat hati terpaksa memulangkan semula Tulus pada keluarganya semula.

Terbaharu, menerusi perkongsian yang dibuat Elyana atau nama sebenarnya Erneelya Elyana binti Emriza di laman Instagram nya mencetuskan persoalan dikalangan peminat. Dalam perkongsian itu, terlihat Elyana memegang erat seorang bayi comel di pangkuannya dan turut menulis sebuah status yang menyatakan bahawa bayi itu adalah anak perempuannya yang kedua.

Malah di halaman Insta-Story nya pula, Elyana juga telah berkongsi beberapa buah video dan gambar Elyana sekeluarga bersama bayi itu.

Biarpun tidak menjelaskan lebih lanjut mengenai perkara itu, namun rata-rata peminat memuji kecomelan bayi perempuan itu selain mendoakan agar keluarga Elyana akan lebih bahagia dengan kehadirannya. Elyana telah mendirikan rumahtangga bersama Khairul Anuar Husin pada 2010. Hasil perkahwinan, pasangan ini telah dikurniakan seorang cahaya mata perempuan bernama Cinta Sumayyah yang kini berusia lapan tahun.


Nur Sajat Bersyukur Akaun Instagram 1.3 Juta Pengikut Dapat Semula

Akaun media sosial digodam oleh pihak tidak bertanggungjawab bukanlah isu baharu. Malah kebanyakan mangsa terdiri daripada selebriti terkenal termasuklah usahawan selebriti terkenal, Nur Sajat Kamaruzzaman.

Sebelum ini Sajat telah mendedahkan akaun Instagram rasminya @nursajat23 telah digodam pada Januari tahun ini sebelum mewujudkan akaun baharu yang dikenali sebagai @nursajadiah yang kini mempunyai lebih dari 300 ribu pengikut. Semalam, usahawan yang juga penyanyi ini mengumumkan bahawa akaun nya sebelum ini telah berjaya didapatkan semula.

Menurut Sajat, dia berasa bersyukur dan gembira kerana akaun nya itu yang mempunyai lebih dari 1 juta pengikut telah berjaya dapatkan semula.

Terdahulu, Sajat menggunakan akaun itu sebagai salah satu platform berkongsi promosi perniagaannya. Rata-rata pengikut usahawan itu turut berasa gembira selain mendoakan agar kejadian yang sama tidak akan berulang begitu. Jangan mengata!


Kumpulan BTS Umum Berundur Seketika Dari Dunia Hiburan

Sebelum ini antara kumpulan atau penyanyi yang pernah mengumumkan ‘hiatus’ ataupun berehat untuk tempoh seketika daripada dunia hiburan adalah kumpulan Blue, Westlife, Fifth Harmony, Ed Sheeran dan ramai lagi.

Terbaharu, mengejutkan peminat di seluruh dunia kumpulan penyanyi lelaki Korea paling popular, BTS telah mengumumkan untuk membuat keputusan yang sama. Pengumuman yang dibuat menerusi laman Twitter agensi pengurusan mereka iaitu Big Hit Entertainment bakal menyaksikan kumpulan ini bakal berehat untuk tempoh yang panjang daripada industri muzik.

Menurut pihak pengurusan kumpulan itu, persembahan terakhir BTS itu telah berlangsung pada Ahad baru-baru ini bersempena dengan konsert Lotte Duty Family Free. Sebagai info, ini adalah pertama kali kumpulan ini berbuat demikian.

Dalam pada itu pihak Big Hit Entertainment turut mengharapkan agar peminat memberikan ruang buat ahli kumpulan ini untuk bercuti dan tidak menganggu privasi mereka selain menjanjikan BTS akan kembali dengan sesuatu yang lebih menarik pada masa akan datang.


Selepas Tomyam, FamilyMart Perkenal Oden Perisa ‘Spicy Korean’

Bercakap mengenai FamilyMart, sudah pastinya terfikir akan keenakan aneka Oden yang tular sehingga ke hari ini. Dek kerana penangan Oden tersebut, rakyat Malaysia secara kreatifnya telah mencipta resipi Oden sendiri untuk dimakan bersama keluarga di rumah.

Tidak dinafikan, Oden yang disediakan bersama sup tomyam yang pedas dan dimakan panas-panas sememangnya berjaya menambat selera sesiapa sahaja yang mencubanya. Terbaharu, berita gembira buat peminat Oden FamilyMart telah memperkenalkan sup oden perisa baharu iaitu ‘spicy korean soup’.

Dengan pengenalan ini sekaligus menyaksikan pilihan sup Oden tersedia dengan dua variasi. Bagaimanapun ‘spicy korean soup’ ini hanyalah untuk masa yang terhad sehingga 24 September 2019. Selain dari Oden, terdapat juga pilihan lain untuk masa terhad menerusi promosi ‘Around The World’.

Untuk anda yang berminat, boleh mencuba sendiri sup Oden terbaharu ini di semua cawangan FamilyMart kecuali di FamilyMart Gateway@KLIA2, FamilyMart IOI City Mall, FamilyMart Mid Valley Tingkat 3 dan Resorts World Genting. Untuk maklumat lanjut layari Facebook FamilyMart Malaysia

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Russo Brothers Ungkap Superhero MCU Yang Paling Dikagumi, Tak Sangka Pilih Karakter Ini!

Masing-masing para superhero Marvel Cinematic Universe (MCU) sudah tentunya mempunyai tempat tersendiri di hati peminat. Tak hanya itu, peminat pun pastinya akan memberikan jawapan yang berbagai-bagai ketika ditanya mengenai siapa karakter superhero kegemaran mereka di MCU.

Hal yang sama terjadi pada dua pengarah Anthony dan Joe Russo. Baru-baru ini, duo yang dijuluki Russo Brothers tersebut dengan berani mengungkapkan superhero kegemaran mereka setelah empat kali menggarap filem besutan Marvel Studios.

Sebelum ini mereka pernah memilih Captain America sebagai superhero kegemaran lantaran mereka sudah menggarap dua siri filem “Captain America: The Winter Soldier” serta “Captain America: Civil War”. Walaubagaimanapun Russo Brothers juga menyebut bahawa Iron Man atau Tony Stark adalah superhero kegemaran mereka selain Captain America..

“Kami telah terlibat dengan hampir setiap cerita karakter di MCU. Tetapi sehubungan dengan semua karakter selain Captain America, saya fikir kisah Tony Stark luar biasa tragis dan heroik,” kata Joe Russo dalam sesi tanya jawab di Reddit AMA (Ask Me Anything).

Dipetik dari Mashable, bukan kerana sikap dan tabiat Tony yang membuat mereka kagum, Russo Brothers menyebut bahawa mereka lebih menyukai pola fikir Iron Man ketika harus menghadapi pilihan sulit sebagai seorang ayah dan superhero.

“Sebagai seorang ayah, aku memikirkan bagaimana rasanya berhadapan dengan pilihan untuk menyelamatkan alam semesta dengan mengorbankan hidupnya sendiri,” tambah Joe.

“Selain itu, mengetahui bahawa anak akan kehilangan ayahnya dan isteri akan kehilangan seorang suami, itu adalah momen yang sangat sulit untuk difahami. Itu pilihan yang hanya boleh dibuat oleh orang terhebat di antara kita,” tambahnya lagi.

Jawaban keduanya tentu saja merujuk pada pengorbanan Tony Stark yang rela mengorbankan nyawa di filem “Avengers: Endgame”. Dalam filem tersebut, Iron Man rela menjentikkan keenam Infinity Stones untuk mengalahkan Thanos (Josh Brolin) meskipun pada akhirnya nyawanya yang menjadi taruhan.


Boboiboy Movie 2 Kutip RM9.9 Juta Dalam Masa 5 Hari!

Suka untuk kami gambarkan 2019 adalah tahun animasi Malaysia! Manakan tidak pada tahun ini kita menyaksikan tiga animasi terkenal negara iaitu Upin & Ipin, Boboiboy dan Ejen Ali sekali lagi ditayangkan di pawagam menerusi filem terbaharu mereka.

Ketika ini, filem Upin & Ipin : Keris Siamang Tunggal telah diiktiraf sebagai filem animasi tempatan yang mencatat kutipan terbanyak sepanjang zaman. Manakala Boboiboy Movie 2 sedang hangat ditayangkan sebelum Ejen Ali tampil memberi saingan pada hujung tahun ini.

Terbaharu, satu lagi rekod membanggakan buat industri filem animasi tempatan apabila Boboiboy Movie 2 telah mencatat sebanyak RM 9.9 Juta kutipan hanya dalam masa 5 hari.

Malah menurut edaran kepada pihak media jumlah tersebut juga bersamaan 763,000 jumlah penonton.

Sebelum ini, filem itu turut melakar sejarah baharu sebagai produksi animasi tempatan mencatat kutipan tertinggi apabila meraih RM1.18 juta pada hari pertama tayangan.

Menerusi filem nya terdahulu, rekod untuk meraih kutipan yang sama mengambil masa sehingga 13 hari dan mencatat kutipan keseluruhan sebanyak RM18 juta. Dengan rekod tersebut, Boboiboy The Movie menduduki tempat ke 7 di belakang filem Abang Long Fadil 2 sebagai filem yang mencatat jumlah terbanyak sepanjang zaman.

Dalam erti kata lain,  Boboiboy Movie 2 dijangka akan menandingi rekod terdahulu. Kami yang sudah menonton filem ini akui ianya antara yang terbaik dan tidak mustahil untuk menontonnya buat kali kedua.


10 Selebriti Terima Anugerah 100 Top Young CEO 2019

Semalam telah berlangsungnya majlis anugerah 100 Top Young CEO 2019 yang mana dalam majlis ini telah mengiktiraf dan memberi penghargaan buat mereka yang bergiat aktif dalam membesarkan perniagaan masing-masing dan memberikan inspirasi buat pengguna di luar sana.

Dalam majlis itu, perhatian turut diberikan kepada selebriti-selebriti ini yang mana mereka turut tersenarai sebagai penerima anugerah mengikut kategori yang dipertandingkan. Antara selebriti tersebut adalah

Berasa gembira dan bersyukur atas anugerah yang diterima, pasangan suami isteri yang juga pelakon, Norman Hakim dan Memey Suhaiza menganggap anugerah ini sebagai pencetus ilham dan semangat untuk terus berusaha dengan lebih baik pada masa akan datang.

A post shared by Khalifah Allah (@normanhakim_786)

Dalam posting yang dikongsi menerusi laman Instagram nya, Norman turut mengucapkan terima kasih kepada keluarga dan anak-anak kerana sentiasa menyokong dan mendoakan yang terbaik buat mereka selain turut mendedikasikan penghargaan terima kasih buat panel juri yang mengiktiraf mereka dalam majlis tersebut. Tahniah diucapkan buat semua penerima anugerah!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sharnaaz Ahmad Suarakan Bantahan Kepada Kerajaan Susulan Kematian Nora Anne

Pelakon Sharnaaz Ahmad mengutuk dan sedih dengan kematian remaja perempuan warga Ireland, Nora Anne Quoirin yang hilang sebelum ditemui mati tidak jauh dari resort penginapan keluarganya.

Sehingga artikel ini ditulis, polis sedang menjalankan siasatan mengikut kes orang hilang dan menunggu hasil bedah siasat yang dijalankan di Hospital Tuanku Jaafar.

Susulan dari kejadian itu , ramai yang membuat spekulasi bahawa mangsa telah dirogol kerana ditemui dalam keadaan tidak berbaju. Walaubagaimanapun, sehingga saat ini keputusan rasmi hasil bedah siasat belum dikeluarkan oleh pihak polis.

Spekulasi ini turut mendapat perhatian dari Sharnaaz. Dalam posting terbarunya di Instagram, Sharnaaz  berkata dia sangat kesal dan berharap si pelaku wajib mati dan diseksa sebelum dihukum mati.

“Rest now dear Nora Anne.. berat menerima berita ini, tapi harap keluarganya tabah.. pelaku wajib mati dan diseksa sebelum mati.. kerajaan jangan sesekali sebut pasal hapuskan hukuman mati.. MUSTAHIL !!” katanya di Instagram

Dalam pada itu, Sharnaaz turut menyuarakan bantahan terhadap kerajaan supaya tidak sesekali menyebut untuk menghapuskan hukuman mati di Malaysia.

Ini berikutan daripada cadangan kerajaan untuk memansuhkan hukuman mati di Malaysia. Dipetik dari BH Online, cadangan kerajaan itu mendapat bantahan daripada banyak pihak termasuk Badan Bukan Kerajaan (NGO) dan keluarga mangsa bunuh yang beranggapan pemansuhan hukuman itu sebagai tidak adil kepada mereka yang kehilangan ahli keluarga akibat perbuatan kejam oleh individu tidak berperikemanusiaan.


Siti Nurhaliza Gembira Impian Termakbul Di Indonesia

Setelah hampir sedekad SIMPLYSITI menerajui industri kecantikan HALAL di pasaran tempatan, kini SIMPLYSITI melebarkan sayapnya ke pasaran Indonesia. Baru-baru ini, sebuah majlis pelancaran SIMPLYSITI yang diberi nama “Arisan SIMPLYSITI” telah diadakan di Rumah Maroko, Jakarta Pusat.

Majlis disambut meriah dengan kahadiran para tetamu yang terdiri daripada para media, artis-artis terkenal dan digital influencer Indonesia seperti Tya Kanna Mirdad, Putri Caya, Harumi Sudrajat, Hellua Puspoyo, Indah Nada Puspita, Alexandra Asmasoebrata serta ramai lagi.

SIMPLYSITI diperkenalkan kepada para tetamu yang hadir melalui sebuah trunk show rangkaian produk SIMPLYSITI yang dipersembahkan oleh para model. Menurut Presiden SIMPLYSITI, Dato’ Sri Siti Nurhaliza, Indonesia sudah seperti rumah keduanya.

Tak terhitung sudah berapa kali beliau ke Indonesia sama ada atas urusan karier nyanyian, perniagaan mahupun peribadi. Jalinan hubungan baik beliau dengan warga Indonesia telah terjalin sejak awal kariernya lagi, melahirkan satu keinginan dan impian yang besar baginya untuk memasarkan produk beliau ke Indonesia.

“Setiap wanita Indonesia memang dilahirkan cantik, baik dari hati mahupun paras
rupanya. Berbekalkan dengan keyakinan itu, saya rasa terpanggil untuk membawa SIMPLYSITI ke Indonesia untuk membantu menyempurnakan lagi kecantikan wanita Indonesia. Saya berharap SIMPLYSITI dapat membantu memenuhi impian mereka. Oleh itu, perasmian SIMPLYSITI di Indonesia diiringi dengan slogan dan kempen “Selaraskan Cantikmu”,

Menurut Siti, SIMPLYSITI dicipta khas untuk kaum hawa yang menginginkan produk kecantikan yang selamat, bertaraf antarabangsa dan sesuai untuk kulit wanita Asia malah turut menyatakan bahawa produk SIMPLYSITI merupakan produk Halalan Toyyiban yang bererti ianya dijamin HALAL, diperbuat daripada bahan berkualiti terbaik serta bebas dari bahan-bahan yang merbahaya dan terlarang.

A post shared by Siti Nurhaliza Tarudin (@ctdk)

Kini hasrat penyanyi ini untuk pasarkan produk nya di Indonesia telah pun tercapai. Tidak mustahil produk SIMPLYSITI akan dipasarkan di negara lain kelak. Tahniah Siti!


Tertiris! Ini Adalah Jangkaan Avengers 5 Ditayangkan

Biarpun tidak diumumkan, namun peminat terlebih dahulu membuat spekulasi Marvel Studios akan menampilkan Avengers 5 untuk fasa akan datang. Malah beberapa tajuk untuk Avengers 5 turut hangat dibincangkan antaranya seperti Young Avengers, Dark Avengers atau Avengers 5 sendiri.

Bukan sahaja Avengers, malah filem-filem seperti Black Panther 2 dan Guardians of The Galaxy 3 turut tidak diumumkan dalam fasa 4 sekaligus menguatkan andaian ianya akan diletakkan dalam fasa 5.

Terbaharu, menerusi laporan Screen Geek, seorang pengguna Twitter, Charles Murphy telah mendedahkan jangkaan beberapa tarikh yang berkemungkinan besar merupakan tarikh untuk filem ini ditayangkan kelak.

Memetik kenyataan Presiden Marvel Studios, Kevin Feige berkata watak-watak dari Fox seperti X-Men, Deadpool dan Fantastic Four masih belum dalam perancangan mereka dan hanya akan muncul 5 tahun lagi.Ramalan Charles pula mengandaikan bahawa Mei 2024 adalah tayangan sesuai untuk Avengers 5.

Always subject to change and still much we don't know:Phase 5, V3

— Charles Murphy (@_CharlesMurphy) August 12, 2019

Pada kami, ada logiknya ianya akan ditayangkan pada jangkaan tersebut ini kerana kita sedia maklum bahawa akan Hawkeye dan Scarlett Witch akan mempunyai drama nya tersendiri begitu juga dengan beberapa watak yang lain.

Barangkali dengan kesinambungan drama dan filem watak-watak itu serta gabungan filem yang tidak disebut dan juga kemunculan X-Men, Deadpool dan Fantastic Four dalam keluarga besar Marvel, kita mungkin akan lihat satu spin-off besar dari jenama ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hotel Monopoly Pertama Di Dunia! Ini Yang Kami Tahu Setakat Ini

Ada sesiapa yang suka dengan permainan Monopoly? Tidak kira tua atau muda, tanpa mengira usia permainan ini mempunyai nostalgia nya tersendiri sejak dahulu lagi dan masih seronok dimain sehingga ke hari ini.

Dalam pada itu, buat anda yang tidak tahu sebuah hotel bertemakan permainan ini akan dibuka tidak lama lagi di Bukit Bintang, Kuala Lumpur. Bukan sahaja menarik, malah beberapa rekod turut dicipta. Berikut kami tampilkan beberapa info yang kami tahu setakat ini.

Jika di Johor terletaknya hotel Legoland, dunia bakal menyaksikan Hotel Monopoly yang pertama dibuka di Bukit Bintang, Kuala Lumpur.

Dikenali sebagai Monopoly Mansion by Sirocco, hotel ini dijangka akan dibuka pada hujung tahun ini. Teruja bukan?

Bukan itu sahaja, belum pun dibuka namun hotel lima bintang ini sudah tersenarai dalam Lonely Planet. Menduduki tangga keenam dalam senarai, Monopoly Mansion by Sirocco disenarai sebagai ‘Best New Attraction For Kids In 2019’

Seperti yang dijangka, akan dibuka pada hujung tahun ini sebuah temuduga bagi mencari tenaga kerja bagi hotel yang menempatkan 255 bilik ini telah pun diadakan. Menariknya lagi, temuduga tersebut diadakan dalam tema Gatsby, sesuai dengan konsep hotel nya yang mengetengahkan tema 1920s Great Gatsby.

Fakta ini benar-benar membuatkan kami berasa sangat teruja! Manakan tidak, Monopoly Mansion by Sirocco terletak di kawasan M101 Bukit Bintang, sebuah lokasi baharu yang akan menjadi tumpuan pelancong tidak lama lagi. Bukan sahaja Hotel Monopoly, disini juga terletaknya M101 Skywheel, sebuah bangunan pencakar langit berketinggian 316 meter.

Bangunan 78 tingkat ini sememangnya unik kerana ianya bakal menjadi world’s tallest 60-metre span ferris wheel between two high-level buildings. Dikatakan bangunan yang juga pusat membeli belah ini akan menempatkan sebuah Ferris Wheel di tingkat 48. Di atasnya juga akan dibuka hotel Planet Hollywood yang pertama di Asia. Kesemua bangunan unik telah diterajui oleh M101 Holdings Sdn Bhd.


Usia 43 Tahun! 10 Foto Ameesha Patel Ini Seksinya Bak Usia 20an

Bintang Bollywood Ameesha Patel sudah semestinya bukan nama baru lagi dalam dunia hiburan di India. Banyak filem telah dibintanginya, salah satu yang tak pernah luput di ingatan adalah Kaho Naa Pyaar Hai pada tahun 2000 bersama Hrithik Roshan. Menjadi bintang yang terkenal, sememangnya membuatkan kehidupan peribadinya menjadi perhatian umum, termasuk soal percintaan.

Ameesha Patel sering dikaitkan bercinta dengan ramai lelaki, salah satunya seorang pengarah filem Vikram Bhatt. Meskipun pernah menjalin hubungan cinta, namun dirinya tak berfikir untuk bernikah. Bahkan pada usianya yang kini sudah memasuki 43 tahun, dia belum memikirkan soal pernikahan dan terus bahagia dengan statusnya yang masih single.

Walaubagaimanapun, dalam usianya begitu, Ameesha Patel masih terlihat cantik dan seksi malah nampak seperti remaja. Beberapa foto seksi Ameesha Patel ini telah membuktikan kejelitaannya tetap maintain. Lihat beberapa foto Ameesha ini seperti yang diambil Instagram rasminya di @ameeshapatel9.

Itulah 10 gambar artis Bollywood Ameesha Patel. Macam tak dimamah usia kan? Malah kecantikannya semakin bersinar-sinar!


Boy Iman Akui Sudah Berpisah Dengan Isteri Sejak 20 April 2018

Agak mengejutkan yang mana selebriti dan usahawan Datuk Boy Iman telah berkongsi satu perkhabaran yang mana dia sebenarnya sudah lama berpisah dengan isterinya, Ida Anas.

Perkongsian yang dibuat Boy Iman menerusi laman Instagram nya memaklumkan bahawa dia dan isterinya itu telah bercerai pada 20 April 2018. Jelas pelakon Blok 404 ini, dia terpaksa akur untuk berkongsi khabar berita yang menyedihkan itu kerana ramai yang bertanyakan status rumahtangga mereka.

Menurut Boy Iman, dia dan bekas isteri sengaja mendiamkan perkara itu kerana terkesan dengan perpisahan tersebut apatah lagi turut melibatkan perasaan anak mereka.

Biarpun sudah berpisah, Boy Iman turut mengharapkan agar netizen turut mendoakan dia serta bekas isteri agar terus bahagia dengan kehidupan masing-masing selain mengucapkan terima kasih atas keprihatinan mereka.

Tambahnya lagi, dia mengharapkan agar anak-anaknya tidak menjadi mangsa kepada perpisahan mereka selain turut meminta anak-anaknya dapat menjaga bekas isterinya dengan baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pakai Seluar Dalam Atau Tidak Ketika Berbasikal? Ini Jawapan Alif Satar

Selain Datuk Seri Siti Nurhaliza, ramai selebriti tanah air yang turut aktif dalam sukan berbasikal. Antaranya seperti Ammar Alfian, Hairul Azreen dan juga Alif Satar.

Semalam, Alif menerusi laman Instagram nya telah berkongsi satu soalan yang diajukan buatnya memandangkan dia turut aktif berbasikal. Soalan yang diajukan buatnya adalah adakah seorang pengayuh basikal memakai seluar dalam ketika menjalani aktiviti berbasikal. Agak kekok untuk menjawab persoalan tersebut, sambil berseloroh Alif turut meminta pandangan pengikutnya yang juga aktif melakukan sukan tersebut.

A post shared by Alif Satar® (@alifsatar)

Rata-rata pengikut pengacara terkenal itu berasa terhibur dengan persoalan yang diajukan malah rakan-rakan selebriti yang lain seperti Azhar Sulaiman, Alif Hadi, Haiza Hanafi serta ramai lagi turut meninggalkan komen yang menghiburkan.

Bagaimanapun bagi menjawab persoalan tersebut, ada pengikut yang meminta mereka yang tertanya untuk mencari jawapan di laman Internet untuk lebih telus. Pada pendapat anda adakah seorang pengayuh basikal akan memakai seluar dalam?


Intip Kecantikan Resort The Dusun Pantai Hill Lokasi Nora Anne Hilang

Berita kehilangan remaja Ireland, Nora Anne Quoirin, 15 yang bercuti di Resort The Dusun Pantai Hill, Seremban, Negeri Sembilan bersama keluarganya berakhir dengan tragis. Yang mana berita kehilangannya selama 10 hari dilaporkan sejak 4 Ogos 2019.

Berbalik kepada The Dusun, sebelum ini kami sememangnya sedia maklum akan kewujudannya malah pernah meletakkan resort ini sebagai salah satu ‘bucket list’ kami. Manakan tidak, resort ini sememangnya cantik dan tidak hairanlah keluarga Nora Anne memilih The Dusun Pantai Hill sebagai lokasi percutian mereka.

Terletak di dalam sebuah dusun seluas 12 ekar, The Dusun sememangnya menjanjikan ketenangan buat setiap pengunjung dengan habitat flora dan fauna masih terpelihara. Difahamkan, resort ini bersebelahan dengan Hutan Simpan Berembun dan perkampungan orang asli suku kaum Temuan. Malah ada kalanya pengunjung yang bertuah dapat melihat monyet, burung-burung, ulat gonggok gergasi serta rusa di persekitaran hutan ini.

Menjengah kepada bilik-bilik di resort ini, sebanyak 7 pilihan jenis bilik ataupun chalet boleh ditempah mengikut permintaan pengunjung dengan kadar harga bermula dari RM600 hingga RM900 satu malam. Manakala pilihan menginap pada cuti hari minggu pula mampu mencecah RM1,1000 satu malam.

Selain daripada lokasinya yang menarik perhatian pengunjung, kemudahan beberapa jenis kolam renang disini juga merupakan antara daya penarik yang mampu memukau sesiapa sahaja yang melihatnya. Jika sebelum ini, kebanyakan ‘infiniti pool’ mempunyai pemandangan bangunan pencakar langit, The Dusun menjanjikan pemandangan kehijauan yang mengasyikan selain dapat menghirup udara yang cukup segar.

The Dusun juga berhampiran dengan sebuah air terjun indah dan Sungai Berembun yang hanya boleh berjalan kaki dari resort ini. Memetik kenyataan ibu kepada Nora, remaja itu begitu teruja untuk melihat air terjun sebaik sahaja mereka tiba di resort namun impian gadis itu hanya mampu jadi kenangan buat mereka sekeluarga.

Memetik laporan Utusan, semua 18 resort di Pantai Hills Resort (PHR) di Pantai, Seremban termasuk The Dusun sebelum ini tidak mempunyai lesen untuk beroperasi. Namun,Majlis Perbandaran Nilai (MPN) telah memberi tempoh hingga Oktober ini bagi mendapatkan lesen. Terkini, kira-kira 30 peratus daripada kesemua resort berkenaan termasuk The Dusun telah pun mengemukakan permohonan kepada MPN.

Buat anda yang berminat untuk menginap di sini, tempahan perlu dibuat terlebih dahulu menerusi laman web The Dusun.


[GIVEAWAY] Jadi Penonton Terawal Menonton Filem Seram Death Whisper

Filem seram dari Indonesia kembali lagi dan bakal menghantui anda pada 22 Ogos ini. Filem dari pengarah tersohor, Awi Suryadi berjudul Death Whisper ini memaparkan kisah seram kehidupan pelajar sekolah yang membunuh diri akibat di buli dan ia berdasarkan filem seram popular di Korea iaitu Whispering Corridors.

Di sini kami ingin kongsikan sedikit sinopsis flem ini di mana ia mengisahkan Alex (Annga Aldi) yang merupakan pelajar baru di Sekolah Menengah Abdi Bangsa dan menurut budaya di sana, pelajar baru akan dibuli bukan sahaja dari segi fizikal tetapi juga mental.

Alex sentiasa dibuli ketika menuntut di Abdi Bangsa dan pada masa yang sama dia bertemu teman baiknya Maggie (Amanda Rawles) yang juga merupakan pelajar junior di sekolah berkenaan.

Keadaan sekolah menjadi lebih seram apabila Alex dipaksa untuk melakukan ritual untuk memangil roh dan sejak dari itu, Abdi Bangsa menjadi satu sekolah yang sangat menakutkan dan seram!

Bagaimana, adakah anda tertarik untuk menonton? Khas Untuk Peminat murai.my, pada hari Isnin, 19 Ogos 2019, jam 9.00 malam bertempat di  TGV One Utama, kami ingin mencari pembaca bertuah untuk menonton lebih awal filem ini dengan memenangi sepasang tiket tayangan perdana!

Caranya anda hanya perlu ikuti langkah dan jawab soalan berikut untuk melayakkan diri anda dipilih sebagai pemenang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Untuk Dilelong! Jam Tangan Rolex James Bond Ini Berharga RM 1.7 Juta

James Bond merupakan satu figura filem yang cukup diminati sejak lama dahulu. Malah ada sahaja lagak gaya nya yang menjadi ikutan buat peminat di seluruh dunia.

Bagi peminat setia filem ini koleksi kereta Aston Martin, Sut Hitam serta jam tangan yang dipakai oleh James Bond antara yang mencuri perhatian. Terbaharu, jam tangan yang dipakai oleh Sean Connery, Hero James Bond bagi 7 siri bermula dari Dr. No (1962) hingga Never Say Never Again (1983) bakal dilelong.

Jam tangan tersebut yang merupakan keluaran syarikat terkemuka, Rolex dikenali sebagai James Bond Submariner dipercayai telah dihasilkan pada tahun 1958. Mengikut pentafsiran harga terkini model siri Rolex Submariner 6538 itu, ianya mampu mencecah sehingga jutaan ringgit AS$280,000 (RM1.7 juta) . Bukan bagi filem James Bond sahaja, malah Connery turut dilihat memakai jam tersebut di dalam filem Thunderball dan From Russia with Love.

Biarpun jam tersebut kini mempunyai sedikit kecacatan fizikal seperti pudar di beberapa bahagian namun ianya masih bebas daripada kesan kusam atau calar. Selain model tersebut,sebanyak 13 jam Rolex dan beberapa jam mewah yang lain seperti Omega, Tag Heuer dan Patek Philippe turut dijual atas talian bermula semalam. Malah ,Aston Martin DB5 kereta ikonik dari filem James Bond Goldfinger pada tahun 1964 juga akan lelong di Monterey, California dengan harga pembukaan dibuka mencecah AS$6 juta (RM 25 juta).


7 Watak ‘Superhero’ Marvel Yang Tidak Diketahui Ramai

Nama-nama seperti Captain Marvel, Captain America, Black Widow dan para Avengers seangkatannya mungkin sudah sinonim dengan kebanyakan filem. Namun tahukah anda sebenarnya secara keseluruhannya Marvel mempunyai 8,000 watak! Ini bermakna buat masa kini, kita hanya diperkenalkan lebih kurang 2/10 daripada watak-watak di dalam komik mahupun filem Marvel.

Biarpun begitu, suka untuk kami tampilkan kali ini watak 7 ‘superhero’ yang dikatakan popular selain dari para Avengers. Malah ada diantara watak ini bakal memulakan debut menerusi drama dan filem yang akan ditayangkan kelak mengikut perancangan Marvel Studios.

Pada tahun 1960, seorang tentera laut US Adam Brashear telah menyedari bahawa dirinya mempunyai kuasa luar biasa lalu nekad untuk melindungi negara nya sebagai Blue Marvel! Ketika itu, dia menyimpan rahsia bahawa sebenarnya dia adalah seorang African-American yang mana menjadi isu sensitif buat warga Amerika. Karier nya sebagai Blue Marvel terhenti apabila Anti-Man telah mendedahkan etnik sebenarnya sehingga kerajaan memaksa nya untuk berhenti berkhidmat.

Jika mengikut jalan cerita yang lain, Captain America tidak pernah dibekukan dalam perang dunia kedua dan telah berkahwin dengan Agent Peggy Carter yang mana besar kemungkinan petunjuk ini telah ditayangkan di dalam Avengers : EndGame. Menerusi perkahwinan itu, mereka dikurniakan seorang anak perempuan, Sharon Rogers yang telah dilahirkan di Korea Selatan sewaktu Peggy ditugaskan di sana. Setelah Captain America dan Peggy bersara, Sharon meneruskan legasi ibubapanya dengan menjadi Captain America yang baharu dengan mempunyai senjata canggih serta perisai yang mampu menyerap kuasa dan tenaga musuh.

Watak ini terlebih dahulu mempunyai drama siri nya yang ditayangkan sekitar tahun 2017 hingga 2018 dan besar kemungkinan watak ini akan muncul dalam mana-mana filem terbitan Marvel pula.

Ketika Danny Rand beusia 10 tahun, dia terselamat dalam nahas kapal terbang selepas diselamatkan oleh pahlawan sami. Apabila meningkat dewasa, Danny mendapat tahu bahawa kekayaan keluarga nya telah diseleweng oleh seseorang. Dikatakan Danny juga mempunyai kebolehan istimewa yang dikenali dengan Iron Fist.

Adam Warlock juga dikenali sebagai Him cukup popular dikalangan peminat. Kemunculannya juga dinanti-nantikan ramai. Mengikut sejarah asal, Adam merupakan penyimpan soul gem dan memberikan gem yang lain kepada o Pip, Gamora, Drax the Destroyer, Moondragon dan Thanos.

Mengikut komik, Jubilee merupakan salah seorang anggota utama kumpulan X-Men. Namun jika di dalam filem, dia hanya membuat cameo menerusi X-Men Apocalypse. Kuasanya? Jubilee mampu bertukar menjadi asap selain mempunyai kebolehan pantas dan tenaga yang luar biasa.

Kisah Gwenpool bermula seperti tidak sengaja. Diinspirasikan dari Gwen Stacy yang popular menerusi filem Spiderman, Marvel telah mewujudkan Gwenpool. Malah kostum nya juga dibuat secara tidak sengaja apabila tukang jahir kostumnya telah tersalah baca mengenai borang yang diisinya lalu terhasilah kostum sama seperti Deadpool.

Magik (Illyana Nikolievna Rasputina) merupakan seorang warganegara Rusia dan juga adik kepada anggota X-Men, Colossus. Mempunyai kuasa untuk teleport dan juga sihir, Anya Taylor-Joy akan memegang watak sebagai Magik di dalam filem The New Mutants akan datang.


[VIDEO] Mia Khalifa Kongsi Pengalaman Ngeri Selepas Jadi Bintang Porno Berhijab

Nama Mia Khalifa sememangnya sangat dikenali dalam industri filem porno suatu ketika dahulu. Walaupun sudah lama meninggalkan industri tersebut, wanita 26 tahun ini tetap menjadi salah satu nama yang popular di bidang ini.

Ini kerana salah satu filem panas yang dibintangi Mia Khalifa pernah mencetuskan kontroversi di seluruh dunia di mana dia mengenakan hijab.

Mia Khalifa baru-baru ini diwawancara dengan YouTuber dan motivator Megan Abbott mengenai pengalamannya dalam penggambaran filem panas kontroversi ini.

Sebenarnya sejak awal lagi dia memiliki firasat bahawa filem ini akan membawa hal buruk baginya.

“Apa yang aku berkata kepada mereka saat menawarkan adegan ini, secara spontan, ‘”kalian bakal membuatku terbunuh’,” kata Mia Khalifa seperti dipetik dari video yang diterbitkan pada 4 Ogos 2019 lalu ini di saluran YouTube Meghan Abbot.

“Aku sudah menjangkakan ini bakal kontroversi, tapi tak sangka  sedahsyat ini,” tambahnya

Mia Khalifa bercerita bahawa seminggu sebelum filem kontroversial ini dikeluarkan, dia sebenarnya sempat berfikir untuk menarik diri dari industri filem panas. Ini kerana, beberapa rakannya sudah dapat menghidu bahawa dia menjadi aktres filem porno.

“Rasa malu mula muncul. Ada ketakutan tentang perubahan dan bagaimana cara orang memandangku. Sempat terfikir, adegan hijab ini mungkin akan jadi yang terakhir buatku,” tuturnya.

Namun tak lama kemudian filem panasnya dengan hijab ini terus menjadi viral dan diwartakan oleh media dunia.

“Sehari setelah adegan ini dikeluarkan, habis semua kecoh. Awalnya di Instagram-ku hanya ada 400 followers lalu jadi 200 ribu dalam waktu tiga hari,” katanya.

“Angka ini terus meningkat dan meningkat, lalu ISIS menggodam akaun Instagramku,” tuturnya.

ISIS (The Islamic State of Iraq and Syria) bukan sahaja menggodam akaun Instagram wanita yang dilahirkan di Beirut itu sahaja tetap mereka juga memberinya ancaman bunuh. Mia Khalifa mendapati gambar wajahnya yang dilekatkan pada foto seseorang yang dipancung oleh ISIS.

“Mereka mengatakan ‘Kamu telah memalukan nama muslim’, tapi saya kan katolik!” katanya.

Namun, muncul foto yang kemudian membuatnya merasa benar-benar terancam. Iaitu gambar yang memperlihatkan kediamannya. Mia bimbang ada orang yang benar-benar mengenali dan tahu tempat tinggalnya.

“Ketakutan yang lain muncul, saya tinggal di hotel selama dua minggu, ini jauh lebih menakutkan dari gambar Photoshop [foto pemenggalan] itu,” ujarnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Olymp Trade: Platform Sempurna untuk Perdagangan Berkesan

Olymp Trade adalah platform dalam talian yang di iktiraf antara bangsa untuk pasangan mata wang dagangan, aset kripto dan instrumen lain.

Jutaan pengguna menghargai tahap perkhidmatan yang tinggi. Syarikat itu telah menerima anugerah seperti “Broker yang paling pesat berkembang” ShowFx World 2016, “Broker terbaik” Forex Expo 2017 dan “Platform dagangan terbaik” Le Fonti 2018.

Pada tahun 2016, Olymp Trade menjadi ahli Suruhan jaya Kewangan (FinaCom). Ia adalah sebuah organisasi bebas yang berwibawa yang mengawasi pemeliharaan hak pedagang dan menyelesaikan masalah yang timbul antara peserta pasaran.

Keahlian FinaCom menyediakan pelanggan dengan jaminan perlindungan terhadap tindakan yang tidak disengajakan oleh broker. Sekiranya terdapat sebarang amalan yang tidak adil oleh broker, Suruhan jaya melindungi pedagang dengan dana pampasan sehingga € 20 000 setiap kes.

Kualiti pelaksanaan perdagangan pada platform Olymp Trade disahkan oleh sistem independen Verify My Trade. Pengauditan daripada 5,000 pelanggan mendapati bahawa 64% daripada dagangan telah dibuat pada harga terbaik.

Olymp Trade adalah produk asli yang dicipta oleh satu pasukan pemaju yang berpengalaman. Antara muka platform yang intuitif walaupun untuk pedagang baru dalam pasaran kewangan. Platform ini sentiasa berubah dan bertambah baik.

Pengguna boleh melihat pergerakan harga pada carta garisan, carta bar, lilin Jepun atau carta HeikinAshi, serta memilih tempoh masa yang diperlukannya daripada pilihan berikut: 15 saat, 1 minit, 5 minit, 10 minit, 15 minit , 30 minit, 1 jam, 4 jam, 1 hari, 7 hari, sebulan.

Pengguna memasukkan jumlah pelaburan dalam menu membuat perdagangan, memilih pengganda dan mengedit nilai ambil keuntungan dan stop loss jika perlu.

Kemudian dia memilih aset dari menu di atas carta harga. Senarai aset yang terdapat dalam panel ini boleh disunting oleh pengguna mengikut pilihannya sendiri.

Pengguna boleh melihat maklumat mengenai kedudukan terbuka dan tertutup di bawah carta harga. Di sini dia boleh menyemak ciri-ciri utama kedudukan, serta perubahan mengambil keuntungan dan menghentikan parameter kehilangan atau hanya menutup kedudukan.

Senarai aset yang luas memenuhi kehendak semua pedagang.

Mereka secara tradisinya berminat dalam perdagangan 28 pasangan mata wang, juga minyak, emas, perak, dll.
Mereka yang mengikuti pembangunan industri duit syiling digital, boleh menjual 12 aset kripto yang paling popular.

Langkah 1. Pilih aset
Langkah 2. Tetapkan jumlah urus niaga
Langkah 3. Menganalisis pasaran untuk memahami sama ada aset itu akan naik harga atau menjadi lebih murah.
Langkah 4. Buka kedudukan dengan mengklik Beli atau Menjual.

Anda boleh menghidupkan pilihan untuk mengedit pengganda, serta mengambil keuntungan dan menghentikan kerugian dalam tetapan akaun anda.

Anda boleh menutup kedudukan pada bila-bila masa.

Anda akan mendapat 28 alat peramalan yang berkesan untuk membuat dagangan yang lebih berjaya. Terdapat pelbagai jenis petunjuk pada platform Olymp Trade, serta alat-alat seperti analisis grafik “Fibonacci retracements” dan “Fibonacci fan”.

Setiap alat ini membantu pedagang menunggu masa yang baik untuk membuat perdagangan, untuk mengenal pasti arah aliran yang mungkin, serta sasaran pergerakan harga. Untuk mengetahui cara mereka bekerja, sila gunakan bahagian “Latihan”.

Akaun latihan. Syarikat itu menyediakan setiap pedagang dengan latihan percuma dengan keseimbangan sebanyak 10,000 unit demo. Simulator ini justeru menyerupai pelaksanaan perdagangan. Satu ciri penting dalam akaun demo Olymp Trade adalah bahawa seseorang sentiasa boleh membinanya secara percuma.

Keadaan kewangan yang terbaik. Anda boleh mula berdagang sebanyak $ 10 / € 10/350 / R $ 20. Saiz pesanan minimum ialah $ 1 / € 1 / 100 / R $ 2.

Pematuhan agama. Kekurangan pembayaran swap untuk mengekalkan kedudukan yang terbuka menjelang akhir hari dagangan membuat perdagangan Olymp Trade mematuhi syariah.

Pengganda. Perkhidmatan ini meningkatkan pelaburan anda sehingga 200 kali ganda. Semakin besar pelaburan, semakin besar keuntungannya.

Hentikan kerugian dan ambil keuntungan. Kedua-dua alat direka untuk menutup perdagangan dalam keadaan tertentu. Sebagai contoh, seorang pedagang boleh menetapkan stop loss pada – $ 10 dan mengambil keuntungan pada + $ 100 apabila membuka kedudukan. Sekiranya keputusan kewangan mencapai – $ 10 atau + $ 100, kedudukannya akan ditutup secara automatik.

Pendidikan percuma. Pakar kami kerap mengemas kini bahan-bahan, menambah strategi perdagangan baru dan menyediakan webinar yang menarik supaya pengguna yang mempunyai pengalaman dapat berurus niaga dengan jayanya.

Aplikasi mudah alih. Aplikasi mudah dan boleh dipercayai telah dibangunkan untuk peranti Android dan iOS supaya anda sentiasa boleh menyimpan tab di pasaran untuk tidak terlepas sebarang situasi yang bermanfaat.

Pasukan sokongan. Pasukan sokongan teknikal Olymp Trade bekerja 24/7. Kami akan menyelesaikan sebarang masalah secepat mungkin.

Lebih daripada 20 juta pedagang dari seluruh dunia telah memilih platform Olymp Trade. Sertai komuniti profesional dan mula menjana wang!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Majlis Ulangtahun Perkahwinan Tun M & Tun Hasmah Di Kediaman Siti Nurhaliza

So sweet! Majlis yang dianjurkan oleh penyanyi kesayangan ramai, Datuk Seri Siti Nurhaliza buat Perdana Menteri Malaysia, Tun Dr Mahathir Mohamad dan isteri Tun Dr Siti Hasmah ternyata membuatkan ramai terharu.

Manakan tidak, semalam Siti sekeluarga telah meraikan ulangtahun perkahwinan pasangan nombor satu negara itu di kediaman miliknya. Malah sambutan hari lahir Tun berdua turut diadakan bersama. Seperti yang sedia maklum, Siti dan keluarga begitu hormat dan menyanjungi ketokohan Tun M dan Tun Siti Hasmah.

A post shared by Siti Nurhaliza Tarudin (@ctdk)

Dalam pada itu, kediaman Siti telah dihias serba indah dan sebagai penghargaan, penyanyi itu turut mendedikasikan lagu-lagu nyanyiannya buat Perdana Menteri dan isteri. Lebih manis, Tun Siti Hasmah telah menunjukkan bakatnya menggesek biola pada tetamu yang datang.

Jarang sekali kita lihat orang penting negara disambut meriah seperti ini apatah lagi ianya telah dikelolakan oleh penyanyi yang cukup terkenal. Apa pun, kami percaya baik Siti Nurhaliza mahupun Tun Mahathir dan Tun Siti Hasmah, ketiga-tiga figura ini begitu dekat di hati rakyat Malaysia.


Afieq Shazwan Terlibat Dalam Kemalangan Jalan Raya!

Malam tadi, menerusi satu kiriman yang kami terima penyanyi remaja yang juga bintang Big Stage musim pertama, Afieq Shazwan dilaporkan terlibat dalam satu kemalangan jalan raya.

Penyanyi yang berusia 22 tahun ini bersama adik-adiknya dikatakan terlibat dalam kemalangan jalan raya di lebuhraya NKVE pada jam 8.30 malam tadi yang dalam perjalanan menuju ke rumah mereka selepas pulang dari Pulau Pinang. Bagaimanapun, Afieq bersyukur kerana dia dan adik-adiknya berada dalam keadaan baik dan tidak mengalami sebarang kecederaan.

Jelas Afieq, kemalangan berpunca daripada kereta yang dinaiki mereka hilang kawalan kerana hujan serta keadaan permukaan jalan raya yang licin.

Menerusi perkongsian penyanyi itu di laman Instagram nya, terlihat keadaan kereta proton saga merah yang dipandunya mengalami kerosakan teruk di bahagian hadapan dan terpaksa ditunda menggunakan sebuah kenderaan lain. Semalam, laporan kaji cuaca turut melaporkan beberapa kawasan termasuk ibu negara mengalami hujan ribut sehingga malam yang mengakibatkan beberapa kawasan turut dinaiki air.


Biar Betul! Blackpink Bakal Berkolaborasi Bersama Ariana Grande?

Sebelum ini, kumpulan penyanyi wanita paling popular Korea iaitu Blackpink pernah mengegarkan industri hiburan muncul dengan sebuah single duet bersama penyanyi terkenal, Dua Lipa menerusi lagu Kiss and Make Up.

Terbaru, Blackpink yang dianggotai oleh Lisa, Rose, Jennie dan Jisoo ini dikhabarkan akan bergandingan dengan penyanyi Ariana Grande dalam lagu terbaharu mereka tidak lama lagi. Spekulasi mula timbul apabila komposer lagu-lagu hits Ariana seperti lagu Thank U, Next dan 7 Ring iaitu Tommy Brown telah memuat naik foto dia bersama Blackpink.

Dengan muat naik tersebut, peminat sekaligus teruja dan membuat spekulasi bahawa dua nama besar dalam industri ini bakal berduet bersama apatah lagi Blackpink pernah menyatakan rasa kagum dan minat mereka terhadap Ariana.

Sebagai info, kumpulan ini pernah menyanyikan lagu Ariana dalam salah satu acara muzik pada tahun 2017 dan pernah menonton konsert Ariana di Seoul. Biarpun begitu, buat masa ini tiada sebarang pengesahan rasmi mengenai kerjasama dan barangkali ianya hanyalah spekulasi dari peminat semata-mata.


A&W Malaysia Perkenal Buttermilk Cheese Coney & RB Float Oreo

Bercakap mengenai A&W kami percaya ramai yang mempunyai nostalgia manis tersendiri dengan restoran makanan segera ini. Tidak dilupakan menu wajib disini, RB Float dan Chicken Coney sentiasa menjadi pilihan kebanyakan pelanggan.

Terbaharu, A&W Malaysia telah memperkenalkan satu lagi hidangan unik buat rakyat Malaysia yang mana kini anda boleh memesan Buttermilk Cheese Coney dan RB Float Oreo yang mula diperkenalkan sejak semalam.

Pilihan ini boleh dipesan melalui pesanan kombo yang boleh didapati bersama curly fries dengan harga RM16.90 ataupun dipesan secara ala carte, RM 10.90 bagi Buttermilk Cheese Coney dan RM7.50 bagi RB Float Oreo

Bagaimanapun perlu diingatkan, menu terbaru ini hanya boleh didapati dalam masa terhad sehingga 27 September ini dan juga berdasarkan stok masih ada.

Buat anda yang berminat bolehlah kunjungi mana-mana cawangan A&W berhampiran anda!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Norish Karman Anggap Segelintir ‘Instafamous’ Bagaikan ‘Firaun’

Zaman sekarang media sosial memang medium untuk berkongsi apa sahaja sehinggalah lahirnya ramai pemilik akaun Instagram yang berpengaruh malah lebih popular dari selebriti. Seharusnya gelaran ‘Instafamous’ atau ‘Influencer’ ini bukan sekadar mencari populariti semata-mata. Ia perlu datang sekali dengan pakej yang memerlukan mereka memberi ilmu positif kepada pengguna media sosial media untuk menggunakan lebih baik.

Namun ada segelintir golongan “Instafamous” ini mengambil kesempatan dari gelaran tersebut untuk meraih keuntungan dan kekayaan sehinggalah leka dan alpa dengan tujuan asal mereka.

Hal ini turut disedari oleh pelakon dan usahawan, Norish Karman yang menyifatkan segelintir Instafamous yang menggunakan pengaruh yang dimiliki untuk kepentingan diri atau syok sendiri sehinggakan lupa untuk berkongsi kekayaan kepada orang yang lebih memerlukan.

“Wahai orang-orang kaya yang suka menunjuk-nunjuk, wahai para instafamous yang jadi kaya bukan kerana bakat, wahai manusia-manusia yang ada segalanya… apa erti kamu semua yang ada segala kekayaan dan kuasa ‘so calles influential’ jika masih ada ramai orang susah, miskin yang belum mampu kamu kongsi kekayaan kehebatan pangkatmu itu! Lucutkan saja apa yang kamu ada kalau setakat syok sendiri bagaikan Firaun di Zaman Moden”- katanya di IG Stories

Pesanan dari Norish ini sebenarnya untuk mengajak para “Instafamous’ atau “Influencer” ini supaya menjaga perilaku yang baik kepada pengikut bukannya menunjuk-nunjuk dari hasil kekayaaan yang dikecapi.

Memang tidak dapat dinafikan, sejak akhir-akhir ini agak membimbangkan apabila ada segelintir golongan ini membawa imej yang tidak senonoh dan perilaku yang kurang baik justeru dipertontonkan kepada jumlah pengikut yang ramai di mana kebanyakkan mereka terdiri daripada golongan remaja.

Apa akan jadi pada anak muda pada masa akan datang jika mereka terus mengagung-agungkan idola yang salah? Renung-renungkan lah!


6 Pawagam Tanah Air Ini Punyai Rekod Pencapaian Tersendiri!

Menonton di pawagam semestinya jauh lebih jelas dan terkesan berbanding kaca televisyen malah itu juga merupakan satu-satunya cara untuk menonton filem terkini.

Sejak beberapa tahun dahulu, pelbagai jenis pawagam ataupun panggung wayang telah direka dengan fungsinya tersendiri. Namakan sahaja seperti skrin gergasi, pawagam yang mampu memberi kesan 4D, dilengkapi selimut dan bantal semuanya sudah tersedia. Yang anda hanya perlu lakukan,sediakan wang dan pilih jenis pawagam kesukaan anda.

Mengenai pawagam di Malaysia, sebenarnya terdapat beberapa pawagam yang mempunyai rekod pencapaiannya tersendiri malah ada yang telah mencipta rekod dunia. Berikut kami senaraikan pawagam-pawagam yang mempunyai rekod pencapaiannya.

Buat pertama kalinya di Malaysia, GSC telah memperkenalkan Screen X di pawagam mereka yang terletak di GSC One Utama.Dikatakan Screen X akan menggunakan 5 projektor untuk dipancarkan ke skrin layar termasuk di kedua-dua belah ‘dinding’ pawagam. Dengan pancaran tersebut, penonton sekaligus berpeluang untuk menonton filem kegemaran mereka secara 270 darjah yang jauh lebih puas!

Pada April lalu, TGV telah melancarkan pawagam Samsung ONYX di Central i-City, Shah Alam yang mana ianya merupakan pawagam yang menggunakan skrin LED terbesar di dunia. Dengan paparan filem 4K LED, anda bukan sahaja data melihat visual dengan lebih jelas malah kerusinya juga boleh dilaras seperti sedang berbaring diatas katil.

Jujur kami katakan pawagam ini cukup selesa. Baru sahaja dibuka sekitar dua tahun lalu, TSR Cinemax yang terletak di Padang Jawa Shah Alam tampil dengan rekod terbaharu dengan memperkenal Pawagam RGB Pure Laser Projector pertama di Malaysia. Dengan paparan ini, penonton akan dapat menonton filem kegemaran mereka dengan lebih jelas selain sistem bunyi yang cukup mengasyikkan.

Selain MBO, GSC,TGV MM Cineplex dan TSR Cinemax, Malaysia juga telah memperkenalkan pawagam antarabangsa pertama di Malaysia iaitu Bona Cinema dari China yang terletak di Genting Highland. Mempunyai pelbagai jenis pilihan pawagam seperti IMAX dan juga Gold Class dengan D-Box kesemua pawagam disini dilengkapi dengan sistem suara Dolby Atmos yang terkini.

Golden Screen Cinemas (GSC) dan Samsung Malaysia Electronics telah bekerjasama untuk membawa Cinema LED Screen, iaitu LED bersaiz skrin pawagam yang mempunyai resolusi 4K dan high dynamic range (HDR) untuk memberikan pengalaman sinematik yang lebih menakjubkan. Terdahulu, GSC Mid Valley Megamall telah dilengkapi dengan teknologi ini sekaligus menyaksikan Malaysia menjadi negara keempat yang akan menggunakan teknologi ini selepas Korea, China dan Switzerland.

Pada April 2017, MBO telah memperkenalkan pawagam teknologi 4D yang pertama, iaitu MX4D Motion Seats di pusat beli-belah The Starling, Petaling Jaya. Kolaborasi ini merupakan usahasama dengan sebuah syarikat hiburan di California, MediaMotion, MX4D Motion Seats yang mana penonton akan dapat ‘merasai’ aksi di skrin daripada ‘built-in motion’ dan juga efek di kerusi dan sekeliling panggung. Antara kesan MX4D termasuk: pergerakan depan-belakang dan kiri-kanan, angin dan percikan air, gegaran, bauan, lampu strob dan juga kabus.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Luar Biasa! 5 Filem Bollywood Yang Melanggar Hukum Fizik

Sebagai pencinta filem, mesti anda perasan, di Malaysia begitu banyak menayangkan filem dari Bollywood. Sudah semestinya anda pasti kenal dengan beberapa judul filem seperti Kuch Kuch Hota Hai (1998), Dil Se (1998), Kabhie Kushi Kabhie Gham (2001), dan 3 Idiots (2009).

Rasanya ramai yang tahu, filem bollywood ini bukan saja  terkenal dengan musiknya yang emosi, tapi juga dengan adegan ‘mustahil’ yang mengabaikan hukum fizik.

Jadi kami ingin kongsikan dengan anda semuauntuk melihat lima filem keluaran Bollywood yang mengandungi adegan lucu yang tak masuk akal.

Anda pasti akan terpukau dengan aksi hebat yang melibatkan seorang anggota polis bernama Singam (Sampoornesh Babu). Dalam misinya untuk membasmi kumpulan mafia pimpinan Lingam (Bhavani), Singam harus mengeluarkan kemampuan terbaiknya.

Pada filem arahan Akhsat Ajay Sharma ini, banyak adegan yang boleh buatkan anda geleng-geleng kepala, salah satunya adalah ketika Singam beraksi bak John Wick.

Bezanya, jika John Wick boleh menggunakan sebatang pen untuk membunuh lawannya, Singam cukup menggunakan sebiji pisang dalam beraksi. Cukup aneh tapi disinilah keunikan dari filem Singham 123.

Melihat aksi yang dipamerkan oleh Inspektor Bajirao (Ajay Devgn) di filem Singham, kalian dijamin akan geleng-geleng kepala. Dalam mengejar seorang penjahat di sebuah adegan kejar-mengejar menggunakan kereta, Inspektor Bajirao melakukan aksi luar biasa yang tak masuk di akal.

Setelah menembak kereta si penjahat dan menyebabkan kenderaan tersebut terpelanting di udara, si hero dengan lagaknya menarik penjahat yang dikejarnya saat posisi kereta masih melayang.

Marte Dum Tak (2002) yang diperanankan dengan epik oleh Thriller Manju mengisahkan pertarungan satu lawan satu, Manju mempertontonkan aksi mempertahankan diri yang menegangkan, sekaligus sangat melucukan.

Di satu bahagian pertarungan, kalian akan melihat kebolehan Manju dmenjadikan bola sepak sebagai senjata dalam melumpuhkan lawannya. Hebatkan? Aksi mereka akan mengingatkan anda kepada Cristiano Ronaldo dan Lionel Messi. Tak percaya? Lihat video di bawah.

Siapa sangka jika filem Bollywood yang dirilis pada 1995 ini menyimpan salah satu adegan paling epik sepanjang masa. Dibintangi oleh Chiranjeevi sebagai Mr. Toyota, watak utama ini terlibat dalam adegan kejar-mengejar dengan menunggang seekor kuda. Ketika jalannya terhalang oleh truk yang melintang, Mr. Toyota melakukan aksi yang mengabaikan graviti. Dengan kudanya, Chiranjeevi berjaya melepakan diri dari kejaran sekumpulan polis dengan cara drifting.

Berbagai-bagai cara untuk seorang lelaki memikat hati wanita? Antara salah satu cara yang paling ‘rare’ ada di dalam filem All the Best. Dalam usahanya untuk memikat wanita idaman, lelaki yang dianggap hero dalam filem ini hanya mempamerkan aksi memandu kereta. Bukan biasa-biasa ya, anda boleh melihat Prem (Ajay Devgn) melantingkan keretanya di udara dan memberikan sekuntum mawar kepada pujaan hatinya. Aksi ini ternyata telah membuktikan bahawa tarikan graviti tak berlaku di industri filem Bollywood.

Itu tadi beberapa aksi epik di filem keluaran Bollywood yang mengabaikan hukum fizik. Walaupun nampak luar biasa, terbukti aksi mustahil yang disajikan mampu memberikan hiburan yang berkesan.


“Rasa Sedih Nama Dipermainkan!” – Wan Maimunah Terkilan Dengan Aliff Syukri & Nur Sajat

Terdahulu, menerusi akaun Instagram usahawan kosmetik terkenal yang juga penyanyi, Nur Sajat, kelihatan rakan karibnya Datuk Seri Aliff Syukri bertanyakan padanya mengenai pilihan watak seandainya diberikan watak Hantu Kak Limah, Wan Maimunah,atau Nyi Blorong.

Namun jawab Sajat sambil berseloroh, Aliff seperti sengaja ingin memberi ‘watak keji’ seperti itu padanya kerana mendakwa mukanya tidak layak memegang watak seumpama itu.

“Kenapa watak keji kau bagi. Muka cantik macam Miss Universe, Miss World bagi watak Hantu Kak Limah. Tak ada orang lain ke?”

Gara-gara video rakaman tersebut, kedua-dua usahawan selebriti ini dikecam hebat oleh warga net yang menganggap mereka seolah-olah merendahkan martabat dan imej Wan Maimunah dan Dalimawati.

Dalam pada itu, menerusi perkembangan lain pelakon veteran itu, meluahkan rasa sedih dan terkilannya dengan dengan tindakan Aliff dan Sajat yang seperti sengaja mempermainkan namanya.

Jelas Wan Maimunah yang turut menggelarkan dirinya sebagai ibu kepada peminat-peminat, dia mendapat kiriman video itu daripada seorang kenalannya dan sedih kerana dianggap wataknya selama ini seperti keji.

“Ada yang hantar pada ibu. Rasa sedih nama ibu dipermainkan, menggunakan perkataan keji. Wan Maimunah masih wujud.”

Biarpun terasa dengan sindiran dua usahawan itu, Wan Maimunah turut mengucapkan rasa terima kasih atas doa dan kata-kata ucapan yang diberikan padanya.

Malah dalam posting Pelakon Pembantu Wanita Terbaik Anugerah Skrin 2018 itu, dia mengharapkan agar pengikutnya dapat mendoakan yang terbaik buatnya kerana percaya ada hikmah disebaliknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bront Palarae Tersenarai! Netizen Puji Filem Adiwira Indonesia Persis DC Comics

Semalam tular di media sosial mengenai pengumuman barisan pelakon dan filem adiwira Indonesia terbitan BumiLangit Studios dan Screenplay Pictures yang diadaptasi daripada komik kepahlawanan. Memuji senarai tersebut, netizen turut beranggapan adiwira Indonesia ini setanding watak-watak adiwira DC Comics

Menerusi pengumuman itu beberapa pelakon Indonesia terkenal telah diumumkan memegang watak adiwira dan antagonis seperti Nicholas Saputra (Aquanus), Joe Taslim (Mandala), Ario Bayu (Ghani Zulham), Dian Sastro (Dewi Api) yang disenaraikan dalam BCU Jilid 1.

Turut mencuri perhatian dalam senarai itu adalah pelakon Malaysia, Bront Palarae yang akan memegang watak antagonis sebagai Pengkor.

A post shared by Joko Anwar (@jokoanwar)

Sebagai info, BCU Jilid 1 bakal menampilkan beberapa buah filem dalam tempoh lima tahun bermula pada tahun ini.

Sebagai permulaan, Gundala Putra Petir lakonan Abimana Aryasatya akan mula ditayangkan pada 29 Ogos ini yang turut menampilkan Bront. Menyusuli Gundala, adalah filem Sri Asih, Godam & Tira, Si Buta Dari Gua Hantu, Patriot Taruna dan Mandala Golok Setan.


Netizen Anggap Episod Ella Dalam ICSYVM 2 Paling Kelakar!

Bermula pada 23 Jun, musim kedua bagi I Can See Your Voice Malaysia (ICSYVMY) telah pun disiarkan menerusi siaran TV3 pada setiap hari Ahad pada jam 9 malam. ICSYVMY akan memberi peluang kepada mereka yang berminat dalam bidang nyanyian untuk menunjukkan bakat mereka secara ‘misteri’. Namun bagi merealisasikan impian tersebut, terdapat penyamar bersuara sumbang dalam kalangan penyanyi-penyanyi ini yang akan cuba memperdayakan ‘para penyiasat’.

Sama seperti musim yang lalu, kali ini turut menampilkan seorang penyanyi jemputan bagi membuat pilihan tepat mengenai bakal penyanyi duet mereka. Dalam pada itu, episod malam tadi (18 Ogos) yang menampilkan ratu rock Malaysia, Ella benar-benar mencuri perhatian penonton sehingga trending di media sosial.

Seperti yang sedia maklum, Ella sememangnya terkenal dengan sikapnya yang lemah lembut dan manja namun ditambah pula dengan gelagat dua lagi selebriti jemputan iaitu Dato AC Mizal dan Amy Mastura, episod kali ini benar-benar menghiburkan!

Malah netizen turut memuji sikap ketiga-tiga selebriti jemputan itu yang kelihatan begitu santai dan melucukan sehingga memperakui episod malam tadi adalah yang paling kelakar berbanding episod-episod sebelum ini.

Tidak cukup dengan itu, kebanyakan netizen yang menonton juga menganggap peserta-peserta kali ini terdiri daripada mereka yang cukup berbakat besar dalam bidang nyanyian yang mana kesemua tiga peserta akhir yang dipilih oleh Ella sebenarnya merupakan penyanyi yang sebenar. Bagaimana pula dengan anda? Episod manakah yang menjadi pilihan? Kongsikan dengan kami!


Azah Aziz Dikecam Gara-Gara Sokong Kempen LGBT

Buat anda yang tidak tahu, aktres yang terkenal di era 90-an Azah Aziz kini menetap di Montreal,Kanada setelah berkahwin dengan Daud Leroy Abdullah. Dikurniakan 3 cahaya mata, Azah dilaporkan telah meninggalkan dunia lakonan hampir 20 tahun.

Biarpun begitu, peminat masih mengingati akan pelakon ini dan mengikuti perkembangannya yang sering kali dimuat naik menerusi laman Instagram.

Terbaharu, perkongsian Azah ternyata menimbulkan kontroversi sehingga mengundang kecaman dikalangan peminatnya sendiri. Semuanya kerana pelakon Cinta Korporat ini telah memuat naik beberapa gambarnya bersama rakan-rakan yang menghadiri acara perarakan kempen Lesbian, Gay, Biseksual dan Transgender (LGBT) di Montreal, Kanada.

Melihatkan pada posting pelakon ini, rata- rata pengikutnya berasa kecewa dengan tindakan Azah yang menyokong golongan ini serta turut memberitahu ingin berhenti mengikuti perkembangannya di Instagram. Selain itu, sesetengah daripadanya turut mendoakan agar Azah sekeluarga tidak terpesong dari akidah dan landasan agama Islam.

Terlebih dahulu, menerusi postingnya itu Azah sempat berpesan agar tidak mengecam tindakannya malah tidak kisah sekiranya ada diantara mereka yang ingin berhenti mengikuti perkembangannya. Apa pendapat anda? Kongsikan dengan kami!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] 5 Produk Urban Audio Terbaik Dari Panasonic Dengan Rekaan Paling Unik

Panasonic merupakan sebuah syarikat elektronik terkenal yang mempunyai reputasi terbaik sehingga hari ini. Kebanyakkan rangkaian produk Panasonic dikenali berkualiti tinggi dan cukup berbaloi untuk dimiliki. Yang penting, harganya tidaklah membebankan para pembeli.

Antara produk Panasonic yang menjadi kegemaran orang ramai adalah produk Urban Audio yang kebanyakkan memiliki rekaan yang sangat unik. Malah lebih menarik ia disertakan dengan sambungan bluetooth untuk lebih memainkan lagu pilihan anda.

Selain daripada memberikan kepuasan ketika mendengar muzik ia juga sesuai ketika anda ingin mengadakan parti walau di mana sahaja.

Kami ingin mencadangkan beberapa rangkaian produk Urban Audio dari Panasonic yang sebenarnya menepati citarasa anak muda zama sekarang. Semestinya kesemua unit ini dapat memainkan lagu dengan hanya menggunakan telefon pintar anda dengan mengakses bluetooth atau Panasonic Max Juke App.

Jom lihat beberapa audio pilihan kami dan lihat apa yang menarik tentang kesemua produk ini berserta dengan harga promo yang mereka tawarkan.

Kepada mereka yang sering berpindah randah namun menginginkan kepuasan ketika menonton TV dengan bunyi yang jelas dan mengagumkan, model ini adalah sesuai untuk anda.

Secara keseluruhannya, UA7 memiliki 10 speaker yang terdiri daripada 4 tweeter (6cm), 4 Midrange Woofers (8cm) dan 2 Super Woofers (16 cm). Dengan gabungan kesemua  speaker ini,  bunyi akan boleh didengari dengan begitu seimbang dan jelas walau di mana anda berada.

Mengenai reka bentuknya, sesiapa saja akan tertarik dengan unit ini kerana ia terlihat langsing dan jimat ruang.  Ia dilengkapi memori internal 4 GB, sesuai sekali jika anda yang suka berkaraoke di rumah. Urban Audio ini juga nampak moden dengan tombol sensor sentuh di bahagian atas dengan sentuhan kaca dan pencahayaan biru yang begitu elegan.

Apa yang lebih menarik, Mode Bunyi Ekspansif boleh membuatkan bunyi dari speaker terasa datang dari arah kaca TV anda. Ia hadir dengan sistem Bass and Reflex yang mempu mengangkat bunyi tanpa kehilangan resonansi audio yang dihasilkan dari belakang belakang unit woofer.

Untuk spesifikasinya,  SC-UA7GSX-K memiliki daya output: 1700W*1 (RMS), dengan seberat 14kg, unit ini dijual dengan harga RM 1,935.00. Tetapi sekiranya anda membuat pembelian di direct.panasonic.com.my. dengan masukkan kod promo ‘UA2019′, harga yang ditawarkan serendah RM1,599.

Urban Audio ini sangat sesuai pada suka berparti! Dengan rekaan pemegang yang unik dan saiz yang ideal, UA3 ini sangat sesuai untuk di bawa kemana-mana acara ataupun majlis keramaian.

Secara keseluruhannya,  UA3 memiliki 6 speaker yang terdiri daripada 4 tweeter (4cm dua di setiap sisi) dan 2 Woofers (13 cm). Dengan gabungan ke semua speaker ini, speaker bersaiz kecil ini mampu menghasilkan bunyi yang jelas di setiap sudut dan sangat sesuai dipasang di majlis yang sesak dengan orang ramai.

Apa yang lebih unik dengan Urban Audio ini, pemegang pada panel muka, di mana ia memudahkan anda untuk menjinjing bawa ke mana-mana dan ringan pulak tu!

Selain itu, anda pasti tertarik dengan pencahayan pada rekaan Urban Audio ini. Pada tombol tengah, terlihat garisan lampu biru mengisi permukaan hitam. Urban sangat!

Untuk spesifikasinya,  SC-UA3GSX-K dengan saiz dimensi 650 x 196 x 274 mm dan seberat 6.1kg ini dijual dengan harga biasa RM 1,199.00 tetapi jadi lebih murah serendah RM 799 sekiranya membeli di direct.panasonic.com.my. dengan masukkan kod promo ‘UA2019’.

Sebuah lagi Urban Audio dari Panasonic dengan reka bentuk terbaru yang sesuai untuk anda yang mementingkan gaya hidup elegan. Dengan kekuatan bunyi yang mampu mengisi di setiap sudut ruangan membuatkan parti di rumah anda lebih meriah!

Urban Audio dengan kekuatan 300 W ini dilengkapi dengan woofer 13 cm dan tweeter 5 cm yang dioptimumkan untuk sistem 2 arah. Kami tertarik dengan rekaannya yang cukup ringkas dan bergaya, lagi-lagi pada permukaannya memiliki sentuhan halus buatan tangan. Walaupun ia nampak sederhana tami tetap mewah. Anda akan dapat lihat ia penggunaan cahaya biru yang lembut pada tombol dan sekitarnya.

Pada yang gemar menonton pelawanan bola sepak, dengan tetapan awal Local Equalizer, anda boleh menikmati berbagai genre musik dengan memilih mode Bola Sepak ataupun selain itu ada juga mode Rock & Salsa bergantung kepada bunyi sesuai dengan keinginan anda.

Untuk spesifikasinya, SC-UX100GSXK memiliki daya output: 300W*1 (RMS), ini dijual dengan harga RM 609.00 tetapi anda hanya perlu membayar RM499 sekiranya membuat pembelian di direct.panasonic.com.my. dengan masukkan kod promo ‘UA2019’

Untuk mendapatkan tekanan bunyi yang lebih hebat, bolehlah dapatkan  UA90 yang memiliki keseluruhan 10 unit speaker- dua unit super woofer 20 cm, empat woofer midrange 8-cm, dan empat tweeter 6-cm.

Menariknya, Urban Audio ini menggunakan kotak konfigurasi yang berasingan, supaya bunyi vokal atau suara dapat didengari dengan lebih jelas. Yang suka menyanyi Karaoke tu, sesuai sangatlah!

Selain itu, untuk memastikan kualiti bunyi boleh didengari di setiap ruangan, Urban Audio yang satu ini menawarkan 180 darjah kesan bunyi dengan keluasan bunyi yang kuat dan rangsangan bass yang hebat.

Apa yang membuatkan model ini nampak lebih unik adalah pencahayaan warna biru dibawah speaker yang mampu menghidupkan suasana di rumah anda lebih cool!

Urban Audio ini dilengkapi dengan fitur karaoke, dan mempunyai dua jack mikrofon yang boleh anda  sambungkan. Jadi bolehlah menyanyi berduet!

Untuk spesifikasinya, SC-UA90GSX-K dengan saiz dimensi 300 X 944 X 295 mm dan seberat 21 kg ini dijual dengan harga RM 2,299.00.

UA30 memiliki sitem bunyi yang sangat dinamik dan jelas yang tidak akan pernah anda jangkakan ia dari unit sekecil ini. Urban Audio yang satu ini menawarkan 180 darjah kesan bunyi dengan keluasan bunyi yang kuat dan rangsangan bass yang hebat.

Siap dengan pemegang di kedua-dua sisi, UA30 sangat sesuai anda yang mahu membawanya berparti ke mana-mana saja untuk berhibur dan berkumpul bersama teman dan keluarga.

Sama seperti UA7, ia hadir dengan sistem Bass and Reflex yang mempu mengangkat bunyi tanpa kehilangan resonansi audio yang dihasilkan dari belakang belakang unit woofer.

Unit ini mempunya enam speaker secara keluruhannya yang terdiri dari dua woofer  13-cm dan empat tweeter 4-cm.

Untuk spesifikasinya,  SC-UA30GSXK dengan saiz dimensi 265 X 606 X 272 mm dan seberat 8 kg ini dijual dengan harga RM 899.00. Nak jimat? Anda boleh milikinya dengan harga serendah RM699 di direct.panasonic.com.my. dengan masukkan kod promo ‘UA2019’.

Tawaran ini bermula dari 23 Ogos hingga 30 September anda anda boleh memiliki Urban Audio pilihan anda dengan harga lebih murah dan menjimatkan.

Jadi yang mana satu pilihan anda? Jangan tunggu lama-lama, cepat dapatkan satu sekarang!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.